Εφηβεία και σεξουαλική εγρήγορση (της Βικτωρίας Χαλκιά-Ντότσικα)\nΔημοσιεύτηκε: Πέμπτη, 24 Νοεμβρίου 2016 17:45\nΠερίοδος εδραίωσης της σεξουαλικής και συναισθηματικής ταυτότητας...\nΚαθοριστικός και αναγκαίος ο ρόλος του γονέα στην σεξουαλική διαπαιδαγώγηση των εφήβων.\nΗ σεξουαλική αγωγή κατέχει καθοριστικό ρόλο στην ομαλή ψυχοσεξουαλική και κοινωνική εξέλιξη και ξεκινά από τα πρώτα κι όλας χρόνια ζωής του ατόμου (νηπιακή-παιδική-προεφηβική-εφηβική περίοδος). Αρχικά τα παιδιά εκδηλώνουν την έμφυτη περιέργεια και εξερευνούν το σώμα τους, ενώ την ίδια στιγμή παρατηρούν το σώμα των υπολοίπων μελών της οικογένειας. Ανακαλύπτουν τα γεννητικά τους όργανα σε ηλικία 8-10 μηνών και συνειδητοποιούν το φύλο τους ,περίπου σε ηλικία τριών ετών. Στην ηλικία των τεσσάρων εδραιώνουν τη σταθερότητα συνείδησης του φύλου και μιμούνται συμπεριφορές συμβατές με το κοινωνικό φύλο. Η προσοχή τους για το σώμα είναι έντονη και εκφράζεται συχνά μέσα απ το παιχνίδι. Σε ηλικία από 6 έως 9 ετών το παιδί αντιλαμβάνεται την σεξουαλικότητα μέσα από την αγάπη, την χρήση “πονηρών ” και απαγορευμένων λέξεων ή σκέψεων.\nΜε έναρξη τα 9-12 έτη, έως και κατά προσέγγιση τα 19 χρόνια ,διαρκεί η εφηβική περίοδος ,η οποία αναπτυξιακά χωρίζεται σε τρία χρονικά διαστήματα. Στην πρώιμη εφηβεία (10-14), στη μέση (14-17) και στην όψιμη εφηβεία (πάνω από 17). Στην πρώιμη εφηβική φάση η σεξουαλικότητα εκφράζεται σε πλατωνικό επίπεδο για το άλλο ή, πιο σπάνια, για το ίδιο φύλο. Στην μέση περίοδο, ο έφηβος πειραματίζεται σε έντονο βαθμό, καθώς επίσης είναι αρκετά πιθανό να ενδώσει ερωτικά συνάπτοντας ολοκληρωμένες σεξουαλικές επαφές με το άλλο φύλο. Παρορμητικός και προσκολλημένος αποκλειστικά στο “εδώ και τώρα”, αγνοεί τις μελλοντικές συνέπειες των επιλογών του, οι οποίες χαρακτηρίζονται από σεξουαλικές συμπεριφορές υψηλού κινδύνου.Στην όψιμη εφηβεία, περισσότερο ώριμος και συνειδητοποιημένος ο έφηβος, αποκτά δεξιότητες ώστε να είναι σε θέση να δημιουργεί λειτουργικές και μακροχρόνιες πλέον συντροφικές σχέσεις και να δρα ορμώμενος με λιγότερο αυθορμητισμό και περισσότερο ρεαλισμό.\nΠαρόλο που η σεξουαλική υγεία θεωρείται κομβικό σημείο στην σωματική,συναισθηματική και κοινωνική ανάπτυξη του παιδιού και του εφήβου, η αξία του συχνά παραγνωρίζεται εξαιτίας του ότι παραμένει ένα θέμα ταμπού για τα ελληνικά δεδομένα, προκαλεί άβολα συναισθήματα στους γονείς και έχει επικρατήσει εσφαλμένα η αντίληψη ότι οποιαδήποτε συζήτηση γύρω από το σεξ, θα εγείρει την ανάγκη για ερωτική-σεξουαλική αφύπνιση .Η πραγματικότητα και τα τελευταία ερευνητικά δεδομένα, εντος και εκτός Ελλαδικού χώρου, έρχονται να διαψεύσουν κατηγορηματικά την ισχύουσα άποψη, τονίζοντας πως η κατάλληλη ενημέρωση από την οικογένεια (σημείο αναφοράς) αρχικά και το σχολικό περιβάλλον εν συνεχεία, μειώνει σημαντικά τη συχνότητα του σεξ στην εφηβική ηλικία, απομακρύνοντας έτσι μεταξύ άλλων κινδύνων, τη μετάδοση μολύνσεων λόγω σεξ καθώς και τις ανεπιθύμητες εγκυμοσύνες. Η έγκυρη σεξουαλική διαπαιδαγώγηση οδηγούν στην καθιέρωση μόνιμων και προστατευτικών συμπεριφορών του εφήβου, ο οποίος ούτως ή άλλως αναζητά πληροφόρηση, δοκιμάζει και δρα σεξουαλικά, αρκετά νωρίς την τελευταία δεκαετία. Στοιχεία από τη μελέτη της Μονάδας εφηβικής υγείας της παιδιατρικής του πανεπιστημίου Αθηνών το 2007 στην Αττική αναφέρουν τα παρακάτω : (α). μέχρι τα 16 χρόνια ζωής το 20% των εφήβων ( 1 προς 3 όσον αφορά στην αναλογία κοριτσιών αγοριών) έχουν ξεκινήσει τη σεξουαλική τους ζωή , (β) από τους σεξουαλικά δραστήριους εφήβους, 5.7%, 10.2%, 44.3%, 33% και 2.3% ξεκίνησαν σεξουαλική δραστηριότητα σε ηλικία 12, 13, 14, 15 και 16 ετών αντίστοιχα (γ). το 40% των εφήβων είχαν κάποια σεξουαλική εμπειρία εκτός της διεισδυτικής επαφής. Με βάση τα παραπάνω στοιχεία θεωρείται πλέον απαραίτητη η γονική παρέμβαση και η σεξουαλική διαπαιδαγώγηση, ως μια συνεχής και εξελισσόμενη διαδικασία επιμόρφωσης και επικοινωνίας των γονέων με το παιδί, που έχει έναρξη από τις μικρές ηλικίες και κορυφώνεται με την είσοδο του στην προ-εφηβική και εφηβική περίοδο (βλέπε προηγ.άρθρο: “Σεξουαλική διαπαιδαγώγηση στην προσχολική και σχολική ηλικία”. Σελ.3, Αρχείο,Βικτωρία Χαλκιά-Ντότσικα).\nΒασικά χαρακτηριστικά σωματικών & συναισθηματικών αλλαγών στο κορίτσι κατά την ωρίμανση:\nΝευροενδοκρινικοί, ορμονικοί παράγοντες πυροδοτούν τον μηχανισμό έναρξης και ολοκλήρωσης της εφηβείας.\nΟι γοναδοτροφίνες είναι υπεύθυνες για τη διαμόρφωση και την ωρίμανση των γονάδων στα δύο φύλα. Διεγείρουν τις ωοθήκες για έκκριση οιστρογόνων στα κορίτσια (αναπαραγωγική διαδικασία).\nΜεταβολές στην ανάπτυξη και διαμόρφωση σώματος.\nΤρίχωση - Εμμηναρχή – Σταδιακή διόγκωση Μαστού.\nΕμφάνιση γενετήσιας επιθυμίας.\nΑνασφάλεια για ζητήματα εμφάνισης.\nΣυναισθηματική αστάθεια-απότομες εναλλαγές διάθεσης.\nΤάση ανεξαρτησίας, άκαμπτη συμπεριφορά, αδιαπραγμάτευτες αντιλήψεις και στάσεις.\nΑνάγκη να ενταχθεί σε ένα κοινωνικό, έξω-οικογενειακό πλαίσιο (αυξημένη επιρροή από το κοινωνικό περιβάλλον).\nΑπομόνωση ,εσωστρέφεια και ανάγκη για δοκιμή ακραίων και εκκεντρικών συμπεριφορών.\nΕκνευρισμός και αντιδραστικότητα.\nΒίο-σωματικές & ψυχοσυναισθηματικές μεταβολές στο αγόρι:\nΗ έναρξη λειτουργίας των γονάδων προσδίδει στο αγόρι δύο νέες ιδιότητες , την ικανότητα αναπαραγωγής και την ορμονική έκκριση (δυνατότητα αναπαραγωγικής λειτουργίας).Οι γοναδοτροφίνες διεγείρουν: (α) παραγωγή εκατομμυρίων σπερματοζωαρίων, (β) έκκριση τεστοστερόνης.\nΩρίμανση γεννητικών αδένων και εμφάνιση τριχοφυΐας στην περιοχή.\nΤρίχωση σε πρόσωπο, μασχάλες, χέρια, πόδια.\nΠαραγωγή λίπους στην περιοχή του προσώπου.\nΑνάπτυξη ιδρωτοποιών και σμηγματογόνων αδένων.\nΑύξηση ύψους, διεύρυνση ώμων και θώρακα.\nΕναλλαγές συναισθημάτων, ευερεθιστότητα.\nΑμφισβήτηση προς γονείς, αναζήτηση επαφών με συνομηλίκους.\nΔιεκδίκηση προσωπικού χώρου και εντονότερης ανεξαρτησίας.\nΑίσθημα ότι δεν τυγχάνουν την κατανόηση των γονιών.\nΨυχοκοινωνικές επιπτώσεις ως αποτέλεσμα ορμονικών “εκρήξεων”.\nΣτην περίοδο της εφηβεία, έκτος της σεξουαλικής αφύπνισης και την ραγδαία σωματική ανάπτυξη, σημαντικό ρόλο διαδραματίζεται η εδραίωση πολλών και σύνθετων κοινωνικών και συναισθηματικών γνωρισμάτων και συμπεριφορών του εφήβου, που έχουν ήδη κάνει την εμφάνιση τους από την παιδική ηλικία. Η πρώιμη φάση της σχετίζεται με τον εγωκεντρισμό, την άκρατη αισιοδοξία και ταυτόχρονα τις περιόδους έντονης ματαίωσης. Ο έφηβος είναι διαθέσιμος να αποδεχτεί απόλυτα και ανεπιφύλαχτα άτομα του φιλικού περιβάλλοντος, ενώ αναζητά διαρκώς “αντικείμενο” απέναντι στο οποίο θα επαναστατήσει. Αν και μάχεται για την διεκδίκηση της ανεξαρτησίας του, εκλαμβάνει την απόλυτη παραχώρηση της από τον γονέα, ως αδιαφορία και παραμέληση. Η μέση εφηβεία συνδέεται με την χειραφέτηση από τους γονείς και την αμυντική στάση του έφηβου να αποφύγει τα απειλητικά συναισθήματα προσκόλλησης. Αποτέλεσμα αυτού η επιθετικότητα και η απομάκρυνση από αυτούς, καθώς και το φαινόμενο της ναρκισσιστικής απασχόλησης. Καινούρια αντικείμενα υπερεξειδανίκευσης και προσκόλλησης γίνονται αφορµή για παροδικές µερικές ταυτοποιήσεις, που στόχο έχουν την διαμόρφωση και ολοκλήρωση της προσωπικότητας. Στην όψιμη εφηβεία ολοκληρώνεται το αναπτυξιακό αυτό στάδιο και πραγματώνονται τρείς βασικοί στόχοι: α) Η ανεξαρτητοποίηση από τους γονικούς δεσμούς της παιδικής ηλικίας και η “αποχώρηση” από επιθετικές συμπεριφορές και συγκρούσεις (προς) με τους γονείς, β) η δυνατότητα-ικανότητα σεξουαλικής ενεργοποίησης και λειτουργίας, ώστε να ολοκληρωθούν τα σεξουαλικά συναισθήματα με τρυφερότητα και ώριμη αγάπη, γ) καθώς και η διαμόρφωση μιας σταθερής ταυτότητας που περιλαμβάνει την ικανοποίηση του αισθήματος “ανήκειν” σε ένα σύνολο και την ολοκλήρωση της ατομικής-προσωπικής ιστορίας του. Οποιαδήποτε ματαίωση ή αποτυχία επίτευξης της συγκεκριμένης εφηβικής ανάγκης, οδηγεί, σύμφωνα με τον Erikson, σε σύγχυση των ρόλων.\nΕφηβεία & ομοφυλοφιλία\nΣτην εφηβική περίοδο παρατηρούνται , έκτος από τις ετεροσεξουαλικές επαφές και ομοφυλοφιλικές συμπεριφορές. Στα πλαίσια ανακάλυψης του σώματος, εκτόνωσης της σεξουαλικής ορμής και κατά την διάρκεια συμμετοχής σε ομαδικούς αυνανισμούς, υπάρχει η πιθανότητα δημιουργίας ομοφυλοφιλικών πειραματισμών, που είναι συνήθως παροδικοί, συμβαίνουν στην αρχή της εφηβείας και παρατηρούνται συχνότερα στα αγόρια. Μια τέτοια επιλογή απορρέει από την ανάγκη του έφηβου να κατευνάσει το έντονο άγχος , που γεννάται από την πρώτη του επαφή με την σεξουαλικότητα του. Η ασφάλεια που απορρέει απ το γεγονός ότι οι έφηβοι ανήκουν στο ίδιο φύλο, αναγνωρίζονται κατά κύριο λόγο, ως μια επιθετική αντίδραση του εφήβου, στον φόβο δημιουργίας ερωτικής σχέσης με άτομο του αντίθετου φύλου, παρά μια εδραιωμένη ομοφυλοφιλική κατεύθυνση. Σταδιακά και μέχρι την ολοκλήρωση συνήθως (όχι απόλυτα επαληθεύσιμο) της εφηβικής φάσης, ο νέος-α μεταβαίνει στην δημιουργία σχέσης με το αντίθετο φύλο. Χειρότερη πρόγνωση εμφανίζουν περιπτώσεις όπου η ομοφυλοφιλική δραστηριότητα έχει έναρξη από την παιδική ηλικία, ή όταν ο έφηβος αναπτύσσει σχέσεις με ενήλικο άνδρα ή γυναίκα. Η σταθερά εκφρασµένη ομοφυλοφιλία , ως μια συνειδητή και μόνιμη σεξουαλική προτίμηση, προς άτομα του ιδίου φύλου, μπορεί να διαπιστωθεί και να εκφραστεί από το ίδιο το άτομο στην διάρκεια της εφηβείας. Ο έφηβος αντιμετωπίζει την νέα αυτή πραγματικότητα με μεγάλη αναστάτωση και έντονο άγχος, όχι απαραίτητα γιατί δεν είναι σε θέση ο ίδιος να αποδεχτεί την σεξουαλική του λειτουργικότητα , αλλά για το πώς θα γνωστοποιήσει την κατάσταση στους γονείς και το περιβάλλον και φυσικά για το ποια θα είναι η αντίδρασή τους και αν θα βιώσει μια επώδυνη απόρριψη ή όχι.\nΗ θέση της «ομοφυλοφιλίας» ως διαγνωστικής κατηγορίας (διαταραχής), δεν εμφανίζεται εδώ και αρκετά χρόνια σε ψυχιατρικά εγχειρίδια ταξινόμησης και Παγκόσμιους ιατρικούς οργανισμούς (APA-DSM-IV & ICD-10). Ο σεξουαλικός προσανατολισμός από μόνος του δεν αποτελεί διαταραχή Επίσης δεν είναι διαθέσιμα σαφή στοιχεία για τα αίτια εμφάνισης της ομοφυλοφιλίας. Οι επιστήμονες δεν έχουν συναινέσει για το αν ορμονικές, αναπτυξιακές, πολιτιστικές, κοινωνικές, γενετικές, οικογενειακές ή βιολογικές παράμετροι ενοχοποιούνται για τον ετεροφυλόφιλο, ομοφυλόφιλο ή αμφισεξουαλικό προσανατολισμό.\nΑνάπτυξη ψυχοσεξουαλικών διαταραχών στην εφηβεία\nΗ σεξουαλική αφύπνιση στην εφηβεία λογίζεται ως ένα βασικό αναπτυξιακό βήμα στην εδραίωση της μετέπειτα σεξουαλικής του ταυτότητας. Σε περίπτωση που ο έφηβος δεν ολοκληρωθεί πλήρως-ομαλά σε ψυχοσεξουαλικό επίπεδο, ενδεχομένως να εκδηλωθούν κάποιες διαταραχές ταυτότητας φύλου(βαθύτερη αναγνώριση φυλετικού ρόλου), όπως ο τρανσεξουαλισµός, που εμφανίζονται στην παιδική ηλικία και κορυφώνονται στην εφηβεία. Το αγόρι εκφράζει την επιθυμία να είναι κορίτσι, να απορρίπτει αγορίστικες δραστηριότητες και παιχνίδια και να περιορίζεται κυρίως στις γυναικείες. Αντίστοιχα το κορίτσι με φυλετική διαταραχή παρουσιάζει δυσφορία προς το φύλο του και άρνηση στην κοριτσίστική ενδυμασία. Με τη φυλετική αυτή διαταραχή της παιδικής ηλικίας, περνώντας το παιδί στην εφηβεία, το ένα τρίτο περίπου των αγοριών θ’ αναπτύξει ομοφυλοφιλικό προσανατολισµό. Οι µελέτες επισημαίνουν, ότι η διαταραχή της φυλετικής ταυτότητας στα περισσότερα κορίτσια και σε αρκετά αγόρια, αποσύρεται πριν την εφηβεία, ενώ λίγα άτοµα αναπτύσσουν, κατά τη φάση της εφηβείας προς την ενήλικη ζωή, αυτό που αποκαλείται τρανσεξουαλισµός.\nΗ σταθερά εκφρασμένη ομοφυλοφιλία δεν θεωρείται πλέον πάθηση ψυχιατρική, που εκδηλώνεται πρώτη φορά στην εφηβεία, αλλά µια διαφορετική σεξουαλική προτίμηση. Η τελευταία έκδοση της Αµερικανικής Εταιρίας στο DSM – II – R διέγραψε οριστικά τη λέξη “ομοφυλοφιλία”, καθώς και ο όρος “Οµοφυλοφιλία ∆υστονική προς το “Εγώ” µετατράπηκε σε σεξουαλική διαταραχή, όπου υπάρχει η επίµονη και έντονη ενασχόληση του ατόµου για το σεξουαλικό του προσανατολισµό.\nΗ ηδονοβλεψία είναι μια ακόμα διαταραχή που παρατηρείται στην εφηβεία (στα αγόρια κυρίως), κατά την οποία το άτομο διεγείρεται σεξουαλικά μέσω του επανειλημμένου κοιτάγματος αγνώστων που είναι γυμνοί ή βρίσκονται σε σεξουαλική δραστηριότητα. Ο τρόπος αυτός είναι συχνότερο ή αποκλειστικό μέσο ερωτικής διέγερσης και το άτομο δεν αποζητά σεξουαλική επαφή με τους ανθρώπους που παρατηρεί. Η διαταραχή, παρά το γεγονός ότι παρουσιάζεται στην εφηβεία, παρέρχεται µε την ανάπτυξη φυσιολογικών σεξουαλικών σχέσεων και παραµένει µόνο σε άτοµα ντροπαλά, χωρίς ιδιαίτερες δεξιότητες.\nΟ παρενδυσιακός - τρανσβεστικός φετιχισµός (παραφιλίες-σεξουαλικήή διαστροφή-παρέκκλιση) αποτελεί μια διαταραχή που έχει επίσης έναρξη στην παιδική ηλικία και κορυφώνεται στην εφηβεία. Ο άντρας , σχεδόν πάντοτε ετερόφυλος, φοράει ενδύµατα του αντίθετου φύλου, υπό συνθήκες έντονων σεξουαλικών του παρορμήσεων . σεξουαλικά διεγερτικών φαντασιώσεων αλλά και σε περιόδους έντονου στρες ως τρόπος εκτόνωσης. Ο τρανσβεστικός φετιχισµός µπορεί, πολύ σπάνια, να εξελιχθεί σε τρανσεξουαλισµό.\nΗ πρόωρη εκσπερμάτιση θεωρείται διαταραχή σε περίπτωση που συμβεί προτού το άτομο την θελήσει και εμφανίζεται στους έφηβους νέους ,οι οποίοι κατέχονται από έντονο άγχος για την σεξουαλική τους επίδοση, αλλά και για την ικανοποίηση του ερωτικού τους συντρόφου.\nΗ αναστολή της σεξουαλικής επιθυµίας αποτελεί µια ακόµη ψυχοσεξουαλική διαταραχή και των δύο φύλων. Σχετίζεται με την επίµονη και σοβαρή αναστολή ή ελάττωση της σεξουαλικής επιθυµίας, ενώ υπάρχει ικανοποιητικός σεξουαλικός ερεθισµός.\nΒήματα συμβουλευτικής καθοδήγησης προς γονείς\nΑποδοχή και αναγνώριση της αναγκαιότητας της προαγωγής σεξουαλικής διαπαιδαγώγησης των παιδιών & των εφήβων.Αναζήτηση έγκυρων πηγών προσέγγισης του θέματος της σεξουαλικής υγείας. Απώτερος σκοπός της σεξουαλικής αγωγής είναι η ισορροπία μεταξύ των τριών διαστάσεων της σεξουαλικής υγείας. Η πρώτη διάσταση αφορά την σωματική και συνδέεται με την αποφυγή μολύνσεων και ανεπιθύμητων κυήσεων. Η δεύτερη διάσταση είναι η ψυχική και αφορά στην αντιμετώπιση αρνητικών συναισθημάτων, όπως φόβο, ενοχή, κατάθλιψη,ενίσχυση της αυτοεκτίμησης, την εξοικείωση με τη σεξουαλικότητα, το σεβασμό του εαυτού μας και των άλλων. Η τρίτη διάσταση αφορά στην κοινωνική και σχετίζεται με την επιλογή των ερωτικών σχέσεων, σύμφωνα με τις προσωπικές αξίες και πεποιθήσεις και όχι κάτω από άλλες, έξωθεν επιρροές (τηλεόραση,internet, ελλιπής πληροφόρηση κτλ).\nΟι παρεμβάσεις αγωγής υγείας ξεκινούν από τα πρώιμα χρόνια ζωής, με την εξειδικευμένη καθοδήγηση παιδιάτρου, ψυχολόγου ή βιβλιογραφικών εντύπων, που προσαρμόζουν το ζήτημα ανάλογα με το αντίστοιχο αναπτυξιακό-γνωστικό-συναισθηματικό στάδιο του παιδιού. Η διαδικασία γνωριμίας του παιδιού με το σώμα και τις λειτουργίες του, ενισχύει τον σεβασμό και την φροντίδα προς σώμα του ,δυναμώνει την έκφραση των συναισθημάτων, προωθεί την αυτοπροστασία και τις ισορροπημένες διαφυλικές αλληλεπιδράσεις, προάγει τον δημιουργικό και υγιή διάλογο μεταξύ παιδιού-γονέα στο μέλλον (εγγύτητα που προεκτείνεται σε άλλα σημαντικά θέματα ).\nΌλες οι ενημερωτικού χαρακτήρα συζητήσεις μεταξύ παιδιού-εφήβου και γονέα πραγματοποιούνται με απόλυτα ειλικρινή διάθεση, απλότητα, συνέπεια, σαφήνεια, μη κριτικό πνεύμα, καθώς θα πρέπει να αποφεύγονται αναίτια γέλια, υπερβολές και αναβλητικότητα. Είναι προτιμότερο επίσης αν δεν γνωρίζεται κάτι να εξηγήσετε πως θα επανέρθετε στην συζήτηση σας , αφού θα είστε πλέον έτοιμοι να παραθέσετε τεκμηριωμένες πληροφορίες. Τέλος είναι πιθανό ότι οι θρησκευτικές αντιλήψεις, οι λανθασμένες πεποιθήσεις και οι αρνητικές εμπειρίες του γονέα, θα επηρεάσουν με ανεπιθύμητο τρόπο την συμπεριφορά και την ποιότητα της σεξουαλικής έκφρασης των εφήβων στο μέλλον. Βασιστείτε κυρίως σε επιστημονικά δεδομένα.\nΠριν την ηλικία των δώδεκα ο γονέας (κατά προτίμηση του ιδίου φύλου με τον έφηβο) αναλαμβάνει να συζητήσει θέματα ανατομίας, εφηβικής ανάπτυξης, αναπαραγωγικής λειτουργίας, αντισύλληψης, εγκυμοσύνης, σεξουαλικών μεταδιδόμενων νοσημάτων κ.λπ. Πρόκειται για μια συνεχή και εξατομικευμένη διαδικασία διαπαιδαγώγησης . Στην διάρκεια της μέσης εφηβείας, την πρωταγωνιστική θέση στη ζωή του εφήβου θα έχουν οι συνομήλικοι, οπότε καλό είναι μέχρι τότε να έχετε χτίσει μια σχέση εμπιστοσύνης μεταξύ σας.\nΈνα βασικό συχνό ερώτημα που θέτουν γονείς και έφηβοι είναι σχετικά με το πότε θεωρείται η σωστή ηλικία (ορόσημο) έναρξης της σεξουαλικής ζωής του εφήβου. Το μήνυμα που οφείλουν οι γονείς να μεταδώσουν είναι ότι «η σεξουαλική πράξη είναι ένα από τα κορυφαία και συγκλονιστικότερα γεγονότα της ζωής, αρκεί να υπάρχει η ψυχοκοινωνική και γνωστική ωριμότητα για την απόλαυσή της». Αν και δεν έχει ορισθεί επίσημα το κατάλληλο χρονικό όριο, είναι εξίσου σημαντικό να τονιστεί, ως κατάλληλη περίοδος, η όψιμη εφηβεία, δεδομένου ότι τότε ,οι στόχοι της ψυχοκοινωνικής ανάπτυξης έχουν λογικά κατακτηθεί και μια λειτουργική ρομαντική σχέση σε ρεαλιστικό πλαίσιο, θεωρείται εφικτή.\nΗ ομοφυλοφιλία ανέκαθεν πυροδοτούσε αντιδράσεις πανικού και συναισθηματικής φόρτισης στα μέλη μιας οικογένειας. Κανείς δεν θα περίμενε από τους γονείς να “πετάξουν” από χαρά σε μια τέτοια είδους ανακοίνωση από τα παιδιά τους. Η εφηβεία είναι μια περίοδος ερωτικής ενεργοποίησης, ο έφηβος κατακλύζεται από χιλιάδες σεξουαλικά μηνύματα και σε κάποιες περιστάσεις, εκτονώνει τις ορμές του , αναζητώντας την ηδονή σε άτομα ιδίου φίλου, χωρίς απαραίτητα να σημαίνει ότι είναι ομοφυλόφιλος/η. Παραχωρήστε λίγο χρόνο στον έφηβο έως ότου αποκτήσει έναν κατασταλαγμένο σεξουαλικό προσανατολισμό.\nΌσον αφορά την σταθερά εκφρασμένη ομοφυλοφιλική κατεύθυνση του εφήβου και την διαχείριση της νέας ,επώδυνης (ενδεχομένως) για τους γονείς κατάστασης, οι χειρισμοί επιβάλλεται να είναι ιδιαίτερα προσεκτικοί. Η απόρριψη, η κριτική διάθεση και η ενοχοποίηση των εφήβων και συνάμα του ίδιου σας του εαυτού στον ρόλο του γονέα, θα ισοπεδώσουν την σχέση σας με τον έφηβο καθώς και τον ίδιο τον έφηβο, στην πιο δύσκολη φάση, την φάση υπεράσπισης της ύπαρξής του. Αποδεχτείτε την πραγματικότητα και διαχειριστείτε αποτελεσματικά τα αρνητικά και έντονα συναισθήματα, αντικρίζοντας την ομοφυλοφιλία ως μια διαφορετική σεξουαλική παραλλαγή και όχι σαν αρρώστια, με βασικό μέλημα να βοηθήσετε τον έφηβο να ολοκληρωθεί ως προσωπικότητα διατηρώντας θετική εικόνα για τον εαυτό του.\nΑναζητήστε εξειδικευμένη βοήθεια προκειμένου να διευκολύνεται την σχέση σας με τον έφηβο και κυρίως να προάγεται την ομαλή κοινωνική και ψυχοσεξουαλική προσαρμογή του εφήβου.\nΗ εφηβεία είναι η φάση των σημαντικών και δύσκολων ανακατατάξεων. Από τους ειδικούς θεωρείται επίσης ένα είδος δεύτερης γέννησης που συμπαρασύρει εκτός από σωματικές-βιολογικές και συναισθηματικές μεταβολές στον έφηβο, αλλαγές σε σχέση με τους γονείς, προσαρμογή στο κοινωνικό δίκτυο και δημιουργία προσωπικής ταυτότητας. Η σεξουαλικότητα των εφήβων αποτελεί ένα ιδιαίτερα σύνθετο βιολογικό φαινόμενο και απαιτεί εξίσου σύνθετες διαδικασίες επίλυσης των δυσκολιών που θα προκύψουν κατά την εφηβική ανάπτυξη. Αρκεί ως γονείς να είμαστε σύμμαχοι και όχι εχθροί στον πόλεμο που λέγεται “εφηβεία”…\nΑπόσπασμα στίχων-Γεράσιμος Νεόφυτος\nΜισώ την εφηβεία για τη μελαγχολία,\nπου μέσα μου φουρτούνιασε τον άγονο τον πόθο, το σκίρτημα το νόθο,\nπου στο κορμί μου κούρνιασε.\nΜισώ την εφηβεία, την τρυφερή φοβία\nπου στη ματιά μου έπαιξε.\nΚι όσα σου κάνω τώρα\nτα φταίει εκείνη η μπόρα\nπου την ψυχή μου έπνιξε….\nΑγίου Νικολάου 6 - Λαμία, τηλ: 22310 46085.


ΚΚΕ κατά ΣΥΡΙΖΑ για την δημόσια περιουσία και το «υπερταμείο» - Αστραπάρης - Χίος\nΚΚΕ κατά ΣΥΡΙΖΑ για την δημόσια περιουσία και το «υπερταμείο»\n29 Ιανουαρίου 2019 | 14:38\nΜε βολές υποδέχεται η τομεακή επιτροπή Χίου του ΚΚΕ την δήλωση του βουλευτή Χίου του ΣΥΡΙΖΑ κ. Ανδρέα Μιχαηλίδη για την εξαίρεση ακινήτων – πολιτισμικών μνημείων στη Χίο – 13 τον αριθμό – από το σύνολο των 2.330 σε όλη τη χώρα.\nΣτην ανακοίνωσή του το ΚΚΕ σημειώνει ότι «αποκρύπτεται βέβαια ότι ο ίδιος νόμος (4389/16), σε άλλο άρθρο, λέει ότι “η ΕΤΑΔ εξακολουθεί να διαχειρίζεται τα περιουσιακά στοιχεία που εξαιρούνται από τη μεταβίβαση”. Γιατί το «υπερταμείο» ενδιαφέρεται για τα έσοδα από τους αρχαιολογικούς χώρους, τα μνημεία και τα μουσεία. Γι΄ αυτό ήθελαν τα μνημεία να περιλαμβάνονται στη μεταβίβαση και να εξαιρεθούν μετά: Για να διεκδικήσουν τη διαχείριση.\nΟ λαός της Χίου θυμάται όσους έβγαιναν στα κάγκελα, φωνάζοντας δήθεν για «ξεπούλημα της δημόσιας περιουσίας», κοροϊδεύοντάς τον προεκλογικά. Σήμερα, οι ίδιοι υποθηκεύουν τη δημόσια περιουσία μέσω του λεγόμενου «υπερταμείου» (μέρος του οποίο είναι και το ΕΤΑΔ), για τα επόμενα 99 χρόνια! Στόχος η επιτάχυνση των ιδιωτικοποιήσεων και η ταχύτερη εκποίησή της», καταλήγει η ανακοίνωση του ΚΚΕ.\nΑνδρέας ΜιχαηλίδηςΚΚΕμνημείαπολιτιστικά μνημεία\nastraparis 13684 posts 0 comments\nΑντιβιοτικά μόνο με συνταγή, προειδοποιεί ο Ιατρικός Σύλλογος Χίου\nΛαύρος Βουρνούς κατά Κερμπάτσου για την παραίτηση στο παραπέντε\nΤρολάρει Μηταράκη και ο Μιχαηλίδης


AVR-GCC. Timers/Counters. Θεωρία. | My humble Blog.\n← AVR-GCC. Παίζοντας με Interrupts.\nAVR-GCC. Timers/Counters στην πράξη. →\nAVR-GCC. Timers/Counters. Θεωρία.\nΟι σημερινοί μικροελεγκτές διαχειρίζονται τις διεργασίες πολύ γρήγορα. Ορισμένες φορές όμως χρειάζεται να κάνουμε κάτι σε ποιο αργό ρυθμό. Για παράδειγμα να αναβοσβήνει ένα LED. Όπως είναι φανερό δεν θα μπορέσουμε να το κάνουμε με την ταχύτητα χρονισμού του μικροελεγκτή. Πρέπει να βρούμε έναν τρόπο να εκτελούμε την εργασία αυτή σε πολύ μικρότερη συχνότητα από αυτή του κυρίως ρολογιού. Πρέπει όμως η συχνότητα αυτή να είναι όσο το δυνατόν ποιο σταθερή. Για τον σκοπό αυτό μπορούμε να χρησιμοποιήσουμε κάποιον Timer/Counter του AVR.\nΈνας Timer (χρονομετρητής) είναι απλά ένας ειδικός καταχωρητής του μικροελεγκτής, που ρυθμίζεται (αυξάνει η τιμή) του χωρίς την βοήθεια του προγράμματος αλλά από το ίδιο το υλικό. Από μόνου αυτό δεν θα ήταν και τόσο χρήσιμο αν δεν μπορούσε να προκαλέσει κάποιο γεγονός που μπορούμε να εκμεταλλευτούμε μέσω του προγράμματος που γράφουμε.\nΑυτό το γεγονός είναι το Overflow Interrupt (Interrupt υπερχείλισης). Απο την στιγμή που το μέγεθος του καταχωρητή είναι πεπερασμένο είναι λογικό και ο Timer/Counter κάποια στιγμή να γεμίσει. Τότε θα κάνει επανεκκίνηση και θα πάρει την τιμή μηδέν (0) και θα αρχίσει πάλι το μέτρημα. Το γεγονός αυτό ονομάζεται Υπερχείλιση (Overflow).\nΜία άλλη εφαρμογή θα ήταν το μέτρημα τον παλμών που εφαρμόζεται σε κάποιο pin του μικροελεγκτή.\nΣαν σήμα χρονισμού ο Timer/Counter μπορεί να έχει αυτό του μικροελεγκτή, την έξοδο του prescaler ή το σήμα που εφαρμόζεται σε κάποιο pin. Όταν χρησιμοποιείται κάποιο εξωτερικό σήμα η συχνότητα αυτού δεν πρέπει να ξεπερνά το μισό της συχνότητας λειτουργίας του μικροελεγκτή.\nΤα παρακάτω αφορούν τον ATmega8. Για άλλους μικροελεγκτές ισχύουν πάνω κάτω τα ίδια αλλά πρέπει να συμβουλευτείτε την τεκμηρίωση του κάθε ενός.\nΟ Prescaler (διαιρέτης).\nΟ Prescaler χρησιμοποιείται για την μείωση του ρολογιού της CPU κατά έναν ελεγχόμενο παράγοντα. Αυτή η μειωμένη συχνότητα τροφοδοτεί την είσοδο ρολογιού του Timer. Όταν για παράδειγμα η συχνότητα λειτουργία είναι 4 MHz και ρυθμίζουμε τον prescaler στην τιμή 1024 ο Timer τροφοδοτείται από ένα σήμα χρονισμού 4MHz/1024, λίγο ποιο κάτω από τα 4 kHz. Ο counter-καταχωρητής (TCNTx) αυξάνει με αυτή την ταχύτητα.\nΑριθμός των bit των Timer στους AVR.\nΔιακρίνουμε δύο βασικούς τύπους Timer, των 8 bit με ανάλυση 256 (2^8) και τον 16 bit με ανάλυση 65536 (2^16). Όλοι οι AVRs έχουν τουλάχιστον έναν ή δύο Timer των 8-bit. Παρακάτω ακολουθεί ένας πίνακας με τον αριθμό των Timer για διάφορα μοντέλα AVR μικροελεγκτών.\nBOTTOM: Ο μετρητής φτάνει στο BOTTOM όταν πάρει την τιμή 0.\nΜΑΧ: Ο μετρητής φτάνει στο MAX όταν πάρει την τιμή μέγιστη τιμή (255 ή 65535).\nTOP: Η τιμή του TOP δεν είναι σταθερή και καθορίζεται από το πρόγραμμα.\nΤα bit αυτά ρυθμίζουν την πηγή του σήματος χρονισμού.\nΌταν χρησιμοποιείται το pin T0, αλλαγές στην κατάσταση του θα χρονίσουν τον Timer/Counter ακόμη και αν είναι δηλωμένο ως έξοδος. Αυτό μας βοηθά να ελέγχουμε τον μετρητή μέσω του προγράμματος.\nTCNT0 (Timer Counter 0 register).\nΟ καταχωρητής Timer Counter 0 δίνει απ’ ευθείας πρόσβαση για εγγραφή και ανάγνωση στον μετρητή του Timer/Counter.\nFOC2 (Force Output Compare):\nΤο bit αυτό είναι ενεργοποιημένο μόνο όταν τα WGM bit ορίζουν μία μη PWM λειτουργία. Για λόγους συμβατότητας όταν είμαστε σε PWM λειτουργία αυτό το bit πρέπει να γράφετε σε λογικό μηδέν (0) κάθε φορά που γράφουμε στον TCCR2.\nWGM21:20 (Waveform Generation Mode):\nΤα bit αυτά ρυθμίζουν το άνω όριο του μετρητή (TOP) και τον τρόπο λειτουργίας. Υποστηρίζονται 4 τρόποι λειτουργίας.\nCOM21:20 (Compare Match Output Mode):\nΤα bit αυτά ρυθμίζουν την συμπεριφορά του Output Compare pin (OC2) . Όταν ενεργοποιηθούν τα bit αυτά παρακάμπτεται η κανονική λειτουργία του pin. Το bit του καταχωρητή DDR όμως που ελέγχει το pin πρέπει να γίνει ένα (1) ώστε να ενεργοποιηθεί ο οδηγός εξόδου. Όταν η λειτουργία του OC2 είναι ενεργοποιημένη η συμπεριφορά των COM21:20 εξαρτάται από αυτή των WGM21:20.\nΌταν χρησιμοποιείται το pin T0, αλλαγές στην κατάσταση του θα χρονίσουν τον Timer/Counter ακόμη και αν είναι δηλωμένο ως έξοδος. Αυτό μας βοηθά να ελέγχουμε τον μετρητή μέσο του προγράμματος.\nTCNT2 (Timer Counter 2 register).\nΟ καταχωρητής Timer Counter 0 δίνει απ’ ευθείας πρόσβαση για εγγραφή και ανάγνωση στον μετρητή του Timer/Counter. Τροποποίηση του TCNT2 όταν ο μετρητής είναι ενεργοποιημένος υπάρχει ρίσκο να χάσουμε κάποια ταύτιση στην σύγκριση μεταξύ του TCNT2 και του OCR2.\nOCR2 (Output Compare Register 2):\nΟ καταχωρητής OCR2 περιέχει μία τιμή των 8 bit που συγκρίνεται συνεχώς με αυτή του TCNT2. Σε περίπτωση ταύτισης μπορεί να ενεργοποιηθεί ένα interrupt (output compare interrupt) ή την εμφάνιση μίας κυματομορφής στο pin OC2.\nΑσύγχρονος τρόπος λειτουργίας του Timer/Counter2:\nAS2 (ASynchronous Timer/Counter2):\nΌταν αυτό το bit είναι μηδέν (0) τότε ο Timer/Counter2 χρονίζεται από το ρολόι του μικροελεγκτή. Όταν γράφουμε το bit αυτό σε λογικό ένα (1) τότε ο Timer/Counter2 χρονίζεται από έναν εξωτερικό κρύσταλλο που είναι συνδεδεμένος στα pin. Κατά την εναλλαγή του bit αυτού μπορεί να προκληθεί κατακερματισμός στα δεδομένα των TNCT2, OCR2 και TCCR2. Δείτε σχετικά στην τεκμηρίωση για την σωστή διαδικασία εναλλαγής.\nTCN2UB (Timer/Counter2 Update Busy):\nΌταν ο Timer/Couner2 είναι σε ασύγχρονη λειτουργία και γράφουμε στον TCNT2 αυτό το bit γίνεται ένα (1). Όταν ο TCNT2 ενημερωθεί από τον προσωρινό καταχωρητή τότε το bit αυτό γίνετε μηδέν (0) από το ίδιο το υλικό. Το λογικό μηδέν (0) σε αυτό το bit σημαίνει πως ο TCNT2 είναι έτοιμος να δεχθεί μία νέα τιμή.\nOCR2UB (Output Compare Register 2 Update Busy):\nΌταν ο Timer/Couner2 είναι σε ασύγχρονη λειτουργία και γράφουμε στον OCR2 αυτό το bit γίνεται ένα (1). Όταν ο OCR2 ενημερωθεί από τον προσωρινό καταχωρητή τότε το bit αυτό γίνετε μηδέν (0) από το ίδιο το υλικό. Το λογικό μηδέν (0) σε αυτό το bit σημαίνει πως ο OCR2 είναι έτοιμος να δεχθεί μία νέα τιμή.\nΤCR2UB (Timer/Counter Control Register 2 Update Busy):\nΌταν ο Timer/Couner2 είναι σε ασύγχρονη λειτουργία και γράφουμε στον TCR2 αυτό το bit γίνεται ένα (1). Όταν ο TCR2 ενημερωθεί από τον προσωρινό καταχωρητή τότε το bit αυτό γίνετε μηδέν (0) από το ίδιο το υλικό. Το λογικό μηδέν (0) σε αυτό το bit σημαίνει πως ο TCR2 είναι έτοιμος να δεχθεί μία νέα τιμή.\nΟι 16 bit Timers/Counters είναι ποιο πολύπλοκοι από τους αντίστοιχους των 8-bit αλλά έχουν και περισσότερα χαρακτηριστικά.\nTCCR1A (Timer Counter 1 Control Register A):\nCOM1A1:0 (Compare Output Mode Chanel A):\nCOM1B1:0 (Compare Output Mode Chanel B):\nΤα bit COM1A1 και COM1B1 ελέγχουν την συμπεριφορά των Output Compare pins (OC1A και OC1B αντίστοιχα). Εάν κάποιο από τα COM1A1:0 γραφτεί σε λογικό ένα (1) τότε παρακάμπτεται η κανονική λειτουργία του Ι/Ο pin που αντιστοιχεί στο OC1A. Εάν κάποιο από τα COM1Β1:0 γραφτεί σε λογικό ένα (1) τότε παρακάμπτεται η κανονική λειτουργία του Ι/Ο pin που αντιστοιχεί στο OC1Β. Το bit του καταχωρητή DDR όμως που ελέγχει το pin πρέπει να γίνει ένα (1) ώστε να ενεργοποιηθεί ο οδηγός εξόδου.\nΌταν η λειτουργία του OC1Α ή OC1B είναι ενεργοποιημένη η συμπεριφορά των COM1x1:0 εξαρτάται από αυτή των WGM13:10.\nPhase, Frequency Correct PWM.\nFOC1A (Force Output Compare for channel A):\nFOC1B (Force Output Compare for channel B):\nΤο bit αυτό είναι ενεργοποιημένο μόνο όταν τα WGM bit ορίζουν μία μη PWM λειτουργία. Για λόγους συμβατότητας όταν είμαστε σε PWM λειτουργία αυτό το bit πρέπει να γράφετε σε λογικό μηδέν (0) κάθε φορά που γράφουμε στον TCCR1A.\nWGM11:10 (Waveform Generation Mode):\nΤα bit αυτά σε συνδυασμό με τα bit WGM13:11 στον TCCR1B ρυθμίζουν το άνω όριο του μετρητή (TOP) και τον τρόπο λειτουργίας.\nTCCR1B (Timer Counter 1 Control Register B):\nICNC1 ( Input Capture Noise Canceler):\nΘέτοντας αυτό το bit σε λογικό ένα (1) ενεργοποιεί το Input Capture Noise Canceler (ακύρωση θορύβου εισόδου). Όταν ενεργοποιείτε η ακύρωση θορύβου η είσοδος από το pin ICP1 φιλτράρεται. Η συνάρτηση του φίλτρου περιμένει τέσσερα διαδοχικά ισότιμα δείγματα για να αλλάξει την κατάσταση του pin. Έτσι η λήψη της εισόδου καθυστερεί τέσσερις κύκλους.\nICES1 (Input Capture Edge Select 1):\nΤο bit αυτό ρυθμίζει αν το pin ICP1 θα προκαλέσει κάποιο γεγονός σε ανερχόμενο (ICP1=1) ή σε κατερχόμενο (ICP1=0) μέτωπο παλμού.\nΤο bit αυτό διαφυλάσσεται για μελλοντική χρήση. Για λόγους συμβατότητας το bit αυτό πρέπει να τίθεται σε λογικό μηδέν (0) κάθε φορά που γράφουμε στον TCCR1B.\nWGM13:11 (Waveform Generation Mode):\nΤα bit αυτά σε συνδυασμό με τα bit WGM11:10 στον TTCR1B ρυθμίζουν το άνω όριο του μετρητή (TOP) και τον τρόπο λειτουργίας.\nΌταν χρησιμοποιείται το pin T1, αλλαγές στην κατάσταση του θα χρονίσουν τον Timer/Counter ακόμη και αν είναι δηλωμένο ως έξοδος. Αυτό μας βοηθά να ελέγχουμε τον μετρητή μέσο του προγράμματος.\nΣε λειτουργία PWM ο TCNT1 παίρνει τιμές από το 0 μέχρι 65535 και στην συνέχεια από 65535 μέχρι το 0.\nΓια την ανάγνωση των καταχωρητών χρησιμοποιείτε ένας από τους προσωρινούς καταχωρητές της CPU. Ο ίδιος χρησιμοποιείτε για και τους OCR1 και ICR1. Για τον λόγο αυτό πρέπει να απενεργοποιούνται τα interrupt (cli();) ώστε να μην έχει “περίεργη” συμπεριφορά το πρόγραμμα μας.\nΚατά την εγγραφή πρέπει επίσης να απενεργοποιούνται τα interupts.\nOCR1H, OCR1L (Ouput Compare Register 1):\nΗ τιμή του OCR1 συγκρίνεται συνεχώς με αυτή του TCNT1. Αν η δύο τιμές συμπίπτουν έχουμε μία κατάσταση “Output Cpmpare match”. Η προβλεπόμενη ενέργεια καθορίζεται από την ρύθμιση στον TCCR1.\nΓια την ανάγνωση των καταχωρητών χρησιμοποιείτε ένας από τους προσωρινούς καταχωρητές της CPU. Ο ίδιος χρησιμοποιείτε για και τους TCNT1 και ICR1. Για τον λόγο αυτό πρέπει να απενεργοποιούνται τα interrupt (cli();) ώστε να μην έχει “περίεργη” συμπεριφορά το πρόγραμμα μας.\nICR1H, ICR1L (Input Capture Register 1):\nΌταν στο pin ICP1 προκύπτει κάποιο γεγονός τότε η τιμή του ICNT1 αντιγράφεται στον ICR1 και ενεργοποιείται το bit ICF1 στον καταχωρητή TIFR.\nΌπως και παραπάνω κατά την πρόσβαση στον καταχωρητή πρέπει να απενεργοποιούνται τα interrupts.\nΌταν ο Timer/Counter1 είναι σε λειτουργία.\nΌταν ο μετρητής φτάσει την τιμή του που είναι αποθηκευμένη στον OCR1A, το pin εξόδου OC1 πάει σε λογικό μηδέν (0) ή ένα (1) αναλόγως με την ρύθμιση COM1A1, COM1A0 στον καταχωρητή TCCR1A.\nΤρόπος λειτουργίας CTC (Clear Timer on Compare Match).\nΗ λειτουργία CTC μπορεί να χρησιμοποιηθεί για αυτόματο καθαρισμό (TCNT1 σε τιμή 0) του μετρητή. Με άλλα λόγια “Καθάρισμα του μετρητή κατά την ταύτιση”. Μέσω αυτής της λειτουργίας μπορούμε να δημιουργήσουμε πολύ ακριβή σήματα χρονισμού. Για να μπούμε σε λειτουργία CTC αρκεί να βάλουμε την κατάλληλη τιμή στα bit OCnx. Η συχνότητα που παράγεται δίνεται από τον παρακάτω τύπο.\nΩς προς την τιμή που πρέπει να έχει ο OCRnx:\nΣύλληψη ενός εξωτερικού σήματος.\nΣε αυτή την λειτουργία στο pin εισόδου (ICP1) συνδέεται η πηγή ενός σήματος. Ανάλογα με τις ρυθμίσεις όταν φτάσει ένα ανερχόμενο (0 σε 1) ή ένα κατερχόμενο μέτωπο (1 σε 0) η τιμή που έχει εκείνη την στιγμή ο μετρητής μεταφέρεται στον καταχωρητή ICR1. Την ίδια στιγμή προκαλείται το αντίστοιχο interrupt. Εάν το σήμα περιέχει πολύ θόρυβο μπορούμε να ενεργοποιήσουμε την λειτουργία μείωσης θορύβου. Στην λειτουργία αυτή το σήμα πρέπει να είναι σταθερό για 4 κύκλους για να ενεργοποιηθούν οι επιμέρους ενέργιες.\nTIMSK (Timer/Counter Interrupt Mask):\nOCIE2 (Timer/Counter2 Output Compare Match Interrupt Enable):\nΌταν αυτό το bit γραφεί σε λογικό ένα (1) και είναι ενεργοποιημένα τα Interrupts (I bit στον SREG ή έντολή sei();) ενεργοποιείται το interrupt για ταύτιση σύγκρισης στον Timer/Counter2.\nTOIE2 (Timer/Counter2 Overflow Interrupt Enable):\nΌταν αυτό το bit γραφεί σε λογικό ένα (1) και είναι ενεργοποιημένα τα Interrupts (I bit στον SREG ή έντολή sei();) ενεργοποιείτε το interrupt υπερχείλισης για τον Timer/counter2.\nTICIE1 (Timer/Counter1 Iptut Capture Interrupt Enable):\nΌταν αυτό το bit γραφεί σε λογικό ένα (1) και είναι ενεργοποιημένα τα Interrupts (I bit στον SREG ή έντολή sei();) ενεργοποιείται το interrupt “σύλληψης εισόδου” στον Timer/Counter1.\nOCIE1A (Timer/Counter1 Output Compare match A Interrupt Enable):\nΌταν αυτό το bit γραφεί σε λογικό ένα (1) και είναι ενεργοποιημένα τα Interrupts (I bit στον SREG ή έντολή sei();) ενεργοποιείται το interrupt ταύτισης μεταξύ του OCR1A και του TCNT1.\nOCIE1B (Timer/Counter1 Output Compare match B Interrupt Enable):\nΌταν αυτό το bit γραφεί σε λογικό ένα (1) και είναι ενεργοποιημένα τα Interrupts (I bit στον SREG ή έντολή sei();) ενεργοποιείται το interrupt ταύτισης μεταξύ του OCR1B και του TCNT1.\nTOIE1 (Timer/Counter1 Overflow Interrupt Enable):\nΌταν αυτό το bit γραφεί σε λογικό ένα (1) και είναι ενεργοποιημένα τα Interrupts (I bit στον SREG ή έντολή sei();) ενεργοποιείτε το interrupt υπερχείλισης για τον Timer/counter1.\nTOIE0 (Timer/Counter0 Overflow Interrupt Enable):\nΌταν αυτό το bit γραφεί σε λογικό ένα (1) και είναι ενεργοποιημένα τα Interrupts (I bit στον SREG ή έντολή sei();) ενεργοποιείτε το interrupt υπερχείλισης για τον Timer/counter0.\nTIFR (Timer/Counter Interrupt Flag Register):\nOCF2 (Output Compare Flag 2):\nΤο bit αυτό γίνεται ένα όταν προκύψει ταύτιση σύγκρισης μεταξύ του Timer/counter2 και του OCR2. Το bit αυτό καθαρίζεται (λογικό 0) από το υλικό όταν εκτελεστεί το αντίστοιχο interrupt. Εναλλακτικά το bit αυτό καθαρίζεται (λογικό 0) γράφοντας λογικό ένα (1) στη θέση του.\nTOV2 (Timer/Counter2 OVerflow flag):\nΤο bit αυτό γίνεται ένα όταν προκύπτει υπερχείλιση στον Timer/Counter2. Το bit αυτό καθαρίζεται (λογικό 0) από το υλικό όταν εκτελεστεί το αντίστοιχο interrupt. Εναλλακτικά το bit αυτό καθαρίζεται (λογικό 0) γράφοντας λογικό ένα (1) στη θέση του.\nICF1 (Timer/Counter1 Input Capture Flag):\nΤο bit αυτό γίνεται ένα όταν προκύπτει κάποιο γεγονός σύλληψης στο pin ICP1. Όταν από τα bit WGM13:10 ορίζεται σαν τιμή TOP η τιμή του καταχωρητή ICR1 το bit αυτό (ICF1) γίνεται ένα (1) όταν ο μετρητής φτάσει στην τιμή TOP. Το bit αυτό καθαρίζεται (λογικό 0) από το υλικό όταν εκτελεστεί το αντίστοιχο interrupt. Εναλλακτικά το bit αυτό καθαρίζεται (λογικό 0) γράφοντας λογικό ένα (1) στη θέση του.\nOCF1A (Timer/Counter1 Output Compare A match Flag):\nΤο bit αυτό γίνεται ένα όταν προκύψει ταύτιση σύγκρισης μεταξύ του Timer/counter1 και του OCR1A. Το bit αυτό καθαρίζεται (λογικό 0) από το υλικό όταν εκτελεστεί το αντίστοιχο interrupt. Εναλλακτικά το bit αυτό καθαρίζεται (λογικό 0) γράφοντας λογικό ένα (1) στη θέση του.\nOCF1B (Timer/Counter1 Output Compare B match Flag):\nΤο bit αυτό γίνεται ένα όταν προκύψει ταύτιση σύγκρισης μεταξύ του Timer/counter1 και του OCR1B. Το bit αυτό καθαρίζεται (λογικό 0) από το υλικό όταν εκτελεστεί το αντίστοιχο interrupt. Εναλλακτικά το bit αυτό καθαρίζεται (λογικό 0) γράφοντας λογικό ένα (1) στη θέση του.\nTOV1 (Timer/Counter1 OVerflow flag):\nΗ κατασταση του bit αυτού εξαρτάται από την ρυθμιση των WGM13:10. Σε κανονιή ή σε CTC λειτουργία γίνεται όταν όταν έχουμε υπερχείλιση στον μετρητή. Σε Phase Correct PWM γίνεται ένα (1) στο ΒΟΤΤΟΜ. Σε Fast PWM γίνεται ένα (1) στο TOP. Σε Phase, Frequency Correct PWM γίνεται ένα (1) στο ΒΟΤΤΟΜ. Το bit αυτό καθαρίζεται (λογικό 0) από το υλικό όταν εκτελεστεί το αντίστοιχο interrupt. Εναλλακτικά το bit αυτό καθαρίζεται (λογικό 0) γράφοντας λογικό ένα (1) στη θέση του.\nTOV0 (Timer/Counter0 OVerflow flag):\nΤο bit αυτό γίνεται ένα όταν προκύπτει υπερχείλιση στον Timer/Counter0. Το bit αυτό καθαρίζεται (λογικό 0) από το υλικό όταν εκτελεστεί το αντίστοιχο interrupt. Εναλλακτικά το bit αυτό καθαρίζεται (λογικό 0) γράφοντας λογικό ένα (1) στη θέση του.\nΣυχνότητα Fast PWM στον Timer/Counter2.\nΣυχνότητα Phase Correct PWM στον Timer/Counter2.\nΣυχνότητα Fast PWM στον Timer/Counter1.\nΣυχνότητα Phase Correct PWM στον Timer/Counter1.\nΣυχνότητα Phase & Frequency Correct PWM στον Timer/Counter1.\nΤιμή του OCRn για επιθυμητό χρόνο καθυστέρησης σε δευτερόλεπτα (Time).\nΤιμή του TCNTn για επιθυμητό χρόνο καθυστέρησης σε δευτερόλεπτα (Time).\nΑνάλυση (σε usec) του μετρητή (Res).\n2 Responses to AVR-GCC. Timers/Counters. Θεωρία.\nPingback: AVR-GCC. Σερβοκινητήρες (μοντελισμού). Aka servos. | My humble Blog.\nPingback: Ένα απλό συχνόμετρο. | My humble Blog.


ΟΙΚΟΓΕΝΕΙΑ ΩΣ ΘΕΣΜΟΣ ΕΝ ΧΡΙΣΤΩ | Μπαμπα ελα\nΟικογένεια ως θεσμός εν Χριστώ\nΣυνεπώς και η οικογένεια η οποία θεμέλιο έχει τον γάμο, εντός της Εκκλησίας, παύει να είναι απλώς ένας φυσικός θεσμός και δεσμός που ικανοποιεί απλώς τις φυσικές ορμές του ανθρώπου προς συνεύρεση και δημιουργία απογόνων. Παύει να είναι ένας κοινωνικός θεσμός, που γίνεται είτε γιατί το απαιτεί η κοινή γνώμη, είτε γιατί το απαιτούν οικογενειακά ή οικονομικά συμφέροντα. Δεν στηρίζεται «επί της αμοιβαίας πίστεως και της προθέσεως ισοβίου συμβιώσεως», όσο στηρίζεται πάνω στη θεία χάρη, που απορρέει από το μυστήριο του γάμου η οποία καθαίρει, λαμπρύνει, αγιάζει, ενώνει, σταθεροποιεί, ενισχύει τα πρόσωπα της χριστιανικής οικογενείας.\nΗ οικογένεια ως θεσμός εν Χριστώ δεν έχει καμμιά ανθρώπινη νομοτέλεια, αλλά συνιστά μέτρον οικονομίας του Θεού με απώτερο σκοπό την τελειοποίηση και σωτηρία τόσο των συζύγων όσο και των τέκνων. «Τι γαρ οίδας, γύναι ει τον άνδρα σώσεις; Ή τι οίδας, άνερ ει την γυναίκα σώσεις;» συμβουλεύει ο Παύλος στην Α΄ προς Κορινθίους επιστολή του14. Και αφού σωθούν οι σύζυγοι, κατά τον Κ. Καλλίνικο, σκοπός της χριστιανικής οικογένειας είναι να πληρώσει το κενό που σχηματίσθηκε στα αγγελικά τάγματα με την ανταρσία του Εωσφόρου. Καλείται η οικογένεια να δημιουργήσει φωτοειδή τέκνα, τα οποία θα προβιβασθούν από τον Θεό στη βασιλεία του και θα γίνουν άγγελοι φωτοειδείς. Γι’ αυτό, όπως παρατηρεί ο ίδιος συγγραφεύς, κατά τον γάμο, την επίσημη ίδρυση της οικογένειας, η Εκκλησία ψάλλει και συγχορεύει μαζί μας το «Ησαΐα, χόρευε…». Το κάνει αυτό για να μας υπενθυμίζει την εκ παρθένου γέννηση του Εμμανουήλ και το άρρητο μυστήριο της θείας απολυτρώσεως, το οποίο ακριβώς έρχονται οι νεόνυμφοι να συνεχίσουν, καθιστάμενοι «Θεού συνεργοί»15. Συνεπώς, όπως ο γάμος έτσι και η οικογένεια έχει καθαρά σωτηριολογικό χαρακτήρα.\nΕ΄. Οικογένεια· η «κατ’ οίκον εκκλησία» ή η «μικρά εκκλησία»\nα΄. Η Εκκλησία είναι μία· αλλά και οι σύζυγοι καλούνται σε μία αδιάλυτη, ισόβια, οντολογική ένωση.\nΕίναι χαρακτηριστικό το χωρίο της Γενέσεως «Και έσονται οι δύο εις σάρκαν μίαν». Οι σύζυγοι αποτελούν ένα σώμα, μία σάρκα. Όπως ο Χριστός άφησε τον Πατέρα του στους ουρανούς και κατέβηκε στη γη και ήρθε προς τη νύμφη-Εκκλησία και έγινε ένα Πνεύμα -«ο κολλώμενος γαρ τω Κυρίω εν Πνεύμα εστί»-20, έτσι και ο άνδρας «καταλήψει τον πατέρα αυτού και την μητέρα και προσκολληθήσεται προς την γυναίκα αυτού, και έσονται οι δύο εις σάρκα μίαν».\nΜεγάλο μυστήριο αυτή η ένωση. Διότι ο άνδρας, λέγει ο ιερός Χρυσόστομος, «αφού εγκαταλείψει εκείνον που τον έσπειρε, εκείνον που τον γέννησε, εκείνον που τον ανέθρεψε, αφού αφήσει εκείνην που υπέφερε τους πόνους του τοκετού, εκείνην που ταλαιπωρήθηκε, εκείνην που τον θήλασε…, προσκολλάται σε μία γυναίκα που δεν την γνώριζε, η οποία δεν έχει καμιά συγγένεια μ’ αυτόν, και προτιμά απ’ όλους τους δικούς του αυτήν. Και οι γονείς παραδόξως, όταν γίνονται αυτά, αντί να στεναχωρηθούν, χαίρονται, ξοδεύοντας μάλιστα και χρήματα».\nΝα λοιπόν η ενότητα της οικογένειας κατά το πρότυπο της ενότητας της Εκκλησίας. «Δύο ανθρώπινα όντα ενώνονται -αλληλοπεριχωρούνται- μέσα από το μυστήριο της αγάπης χωρίς να καταργούν τον εαυτό τους… Ενώνονται αδιαίρετα χωρίς όμως να “συγχέονται”. Ξεπερνούν κάθε διάκριση και διχασμό -βιολογικό (άρσεν-θήλυ), κοινωνικό (άνδρας-γυναίκα), ατομικό (εσύ-εγώ)- και συνθέτουν την προσωπική τους κοινωνία… Μέσα στην οικογένεια οι έννοιες μονάδα και δυάδα παύουν να είναι λογικές ή μαθηματικές. Ένα κι ένα κάνουν δύο. Αποβαίνουν υπέρλογες, θεολογικές. Ένα κι ένα κάνουν ένα»23.\nΌλα τα προβλήματα και οι διαφορές που υπάρχουν στην οικογένεια λύνονται αμέσως, εάν οι σύζυγοι και τα παιδιά βεβαίως, που είναι προέκταση των γονέων τους, και που αποτελούν μία γέφυρα 24, κατά την έκφραση του Χρυσοστόμου, που συντελεί και αυτή με τη σειρά της στην ενότητα των γονέων, σκεφθούν τις συνέπειες που απορρέουν από το θεολογικό δόγμα της ενότητας της οικογένειας. Και μάλιστα της χριστιανικής οικογένειας, η οποία μετέχει στο μυστήριο της θείας Ευχαριστίας και αποκτά πραγματική, μυστηριακή, υπέρλογη ενότητα, και όχι απλώς σαρκική.\nβ΄. Η Εκκλησία όμως εκτός από μία είναι και αγία. Συνεπώς και η οικογένεια πρέπει να είναι αγία.\nΞεχωρισμένη από τον κόσμο, που «κείται εν τω πονηρώ», και αφιερωμένη στον Θεό. Στα «ειρηνικά» της ακολουθίας του αρραβώνος και του γάμου η Εκκλησία εύχεται για «αγάπη τελεία», «ομόνοια», «άμεμπτη βιωτή και πολιτεία». Κι’ αυτά λέγονται, για να καταλάβουν οι νεόνυμφοι ότι σκοπός της οικογένειας, που ιδρύεται με το μυστήριο του γάμου, είναι ο αγιασμός των συζύγων και των παιδιών που θα προκύψουν. Και είναι χαρακτηριστικό, και πρέπει πολύ να το προσέξουμε, ότι, ανάμεσα στις ατομικές αυτές αιτήσεις, η Εκκλησία εύχεται· για την ειρήνη του σύμπαντος κόσμου, την σταθερότητα των εκκλησιών, την ενότητα όλων, τον κλήρο και τον λαό. Τι σημασία έχουν αυτές οι αιτήσεις; Ποιο είναι το νόημά τους σ’ ένα φαινομενικά ιδιωτικό γεγονός; Τι δουλειά έχει η «ειρήνη του σύμπαντος κόσμου» και η «ευστάθεια των εκκλησιών»; Έχει· διότι ο γάμος και η οικογένεια εντάσσονται μέσα στο σχέδιο και τη ζωή της Εκκλησίας. Όπως φαίνεται και πάλι στην ακολουθία του γάμου, το συγκεκριμένο ζευγάρι, που νυμφεύεται «εδώ και τώρα», εγγράφεται στην ιστορία όλων των αγίων ζευγών της Παλαιάς και Καινής Διαθήκης, συμμετέχει και είναι παρόν στο πρώτο θαύμα του Κυρίου εν Κανά, συνδέεται με ζεύγη της ιστορίας της Εκκλησίας, καλούμενο -με όλα αυτά- να ζήσει την προσωπική του ιστορία ως ζεύγος, μεταμορφώνοντας την ένωσή του εις «καινή κτίση»25.\n«Ου το σπείραι ποιεί πατέρα μόνον, αλλά το παιδεύσαι καλώς· ουδέ το κυήσαι μητέρα εργάζεται, αλλά το θρέψαι καλώς» 28.\nγ΄. Η Εκκλησία όμως εκτός από αγία είναι και καθολική. Τι σημαίνει ο όρος καθολική;\nΠολλές είναι οι ερμηνείες που δίδουν οι θεολόγοι. Ανάμεσα σ’ αυτές βασική και θεμελιώδης είναι η ποσοτική. Η Εκκλησία πρέπει ν’ αυξηθεί όχι μόνο ποιοτικά, όπως τονίσαμε προηγουμένως, αλλά και ποσοτικά. Έτσι και η οικογένεια, η μικρή Εκκλησία, πρέπει να οδηγείται στη δημιουργία νέων μελών. Πρέπει να επιδιώκει να γίνει μία μικροκοινωνία, ένας μικρόκοσμος, μία μικροπολιτεία. Πρέπει ν’ αποφεύγει την κατάρα της σημερινής εποχής, την «ήσσονα προσπάθεια». Να μην περιορίζει την πατρότητα και τη μητρότητα στο ένα ή στα δύο παιδιά. Να μην επικροτεί το σύνθημα που ξεκίνησε από τις Αγγλοσαξονικές χώρες και επεκτάθηκε σ’ όλη την υφήλιο no more, όχι περισσότερα -των δύο- παιδιά. Να μην αρνείται τη θυσία και το ολοκληρωτικό δόσιμο. Να μην αρνείται να προσφέρει όσο μπορεί. Να μην κάνει θρησκεία της τη σύγχρονη φιλοσοφία του ευδαιμονισμού. Να ξέρει να αγαπά πραγματικά. Διότι η υπογεννητικότητα, που μαστίζει την εποχή μας, είναι αποτέλεσμα της υπογεννητικότητας της αγάπης. Γι’ αυτό πολύ σωστά Κύπριος ιεράρχης τονίζει κάπου ότι·\nδ΄. Αλλά η Εκκλησία είναι και αποστολική. Τι σημαίνει αυτό;\nΌτι θεμέλιο αιώνιο και αμετάβλητο στη διδαχή, στο δόγμα αλλά και στη ζωή των μελών της Εκκλησίας είναι η διδασκαλία των αποστόλων. Εκτός όμως τούτου το ότι η Εκκλησία είναι και αποστολική σημαίνει ότι αυτή θα έχει πάντοτε το ζήλο, την ορμή και την έφεση των αποστόλων για να διαδώσει παντού το μήνυμα του ευαγγελίου. Αλλιώς, «Εκκλησία χωρίς ιεραποστολή είναι Εκκλησία χωρίς αποστολή»· νεκρή Εκκλησία, χωρίς νόημα και λόγο υπάρξεως.\n31. Πρβλ. Πράξ. 18,1-4 ·18,24-28.


Τεχνητά Νύχια, Αθήνα,Παγκράτι | Catewalknails\nΗ γοητεία μιας γυναίκας περνάει και από τα χέρια της!\nΗ μέθοδος των τεχνητών νυχιών (ονυχοπλσστική) είναι ο απόλυτος σύμμαχός σας στην ανάδειξη της ομορφιάς και της καλαισθησίας των χεριών σας.\nΤα επώνυμα και εγκεκριμένα υλικά που χρησιμοποιούμε σε συνδυασμό με τον σύγχρονο εξοπλισμό και την εμπειρία και το ταλέντο των τεχνιτριών μας, εγγυώνται τα καλύτερα τεχνητά νύχια που είχατε ποτέ φανταστεί!\nΕπιμήκυνση με ακρυλικό (με φόρμα ή tips)\nΗ ιδανική λύση για όσες ταλαιπωρείστε απ τη βλαβερή συνήθεια της ονυχοφαγίας αλλά και για εσάς που απλώς λατρεύετε τα πολύ μακριά νύχια. Αποτέλεσμα φυσικό, εντυπωσιακό και με μεγάλη διάρκεια!\nΕπιμήκυνση με τζελ (με φόρμα ή tips)\nΑναδείξτε τη θηλυκότητα των χεριών σας με ένα σετ χτιστών νυχιών με τζελ σε όποιο μήκος σας αρέσει και είναι το κατάλληλο για εσάς. Εξαιρετικά φυσικό και φίνο αποτέλεσμα!\nΦυσική ενίσχυση (με ακρυλικό ή τζελ)\nΑν τα νύχια σας είναι αδύναμα, λεπτά ή ξεφλουδίζουν μπορείτε να τα ενισχύσετε τοποθετώντας ακρυλικό ή τζελ στο μήκος που ήδη έχουν. Η εικόνα και η ποιότητα των νυχιών σας θα βελτιωθούν εντυπωσιακά!\nΣυντήρηση τεχνητών νυχιών (με ακρυλικό ή τζελ)\nΚάθε 20-30 ημέρες, ανάλογα με το πόσο γρήγορα μακραίνουν τα φυσικά σας νύχια, θα πρέπει να γίνεται η συντήρηση των τεχνητών σας νυχιών. Περιλαμβάνει κατέβασμα του προηγούμενου υλικού, περιποίηση των επωνυχίων, συμπλήρωση του υλικού, διαμόρφωση του σχήματος των νυχιών και βάψιμο. Έτσι διατηρείτε τα χέρια σας άψογα και στυλάτα διαρκώς!\nΧτιστό Babyboomer (γαλλικό ομπρέ)\nΧτίσιμο σπασμένου νυχιού\nΑποκατάσταση με ακρυλικό ή τζελ ενός σπασμένου φυσικού νυχιού ή επιδιόρθωση ενός τεχνητού νυχιού στο επιθυμητό σχήμα και μήκος και τα χέρια σας όμορφα και κομψά στη στιγμή!\nΧτίσιμο νυχιού των ποδιών\nΑν για οποιοδήποτε λόγο σας προβληματίζει η εμφάνιση ενός ή περισσότερων νυχιών των ποδιών σας, η ονυχοπλαστική θα σας δώσει τη λύση αποκαθιστώντας φυσικά την εικόνα τους.\nΤο πιο σημαντικό κομμάτι των χτιστών νυχιών είναι η σωστή και προσεκτική αφαίρεσή τους. Πρέπει να γίνεται πάντοτε σε επαγγελματικό χώρο, με τον κατάλληλο εξοπλισμό, από τους ειδικούς ώστε τα φυσικά νύχια να παραμένουν υγιή και χωρίς φθορά!\nΑφαίρεση τεχνητών νυχιών & απλό ή ημιμόνιμο μανικιούρ\nΤην σωστή αφαίρεση ακολουθεί εξειδικευμένη περιποίηση νυχιών και επωνυχίων, σχηματισμός και βαφή των νυχιών.


Διόρθωσε μετά τα ρεκόρ του 2020 η Wall Street - Polis 24 Polis 24\n5 Ιανουαρίου, 2021 Featured, ΚΟΣΜΟΣ comments\nΜε μεγάλες απώλειες ολοκλήρωσαν τις συναλλαγές της Δευτέρας οι βασικοί δείκτες της Wall Street, κλείνοντας πάντως μακριά από τα χαμηλά της ημέρας, με τους επενδυτές να προχωρούν στην πρώτη συνεδρίαση του 2021 σε κινήσεις κατοχύρωσης κερδών μετά το ράλι των προηγούμενων εβδομάδων που οδήγησε την αγορά να κλείσει το 2020 σε ιστορικά υψηλά.\nΟι δείκτες ξεκίνησαν τις συναλλαγές σε ανοδικό έδαφος, με τον Dow Jones και τον S&P να σημειώνουν μάλιστα νέα υψηλά, ωστόσο οι δείκτες έχασαν γρήγορα τα κέρδη τους, κατρακυλώντας στο βαθύ κόκκινο. Στα χαμηλά της ημέρας ο βιομηχανικός Dow και ο ευρύτερος S&P βρέθηκαν να χάνουν πάνω από 2%.\nΟι μαζικές ρευστοποιήσεις σήμερα έρχονται ενώ ενισχύεται και πάλι η πολιτική αβεβαιότητα ενόψει των κρίσιμων επαναληπτικών εκλογών στην Τζόρτζια.\nΑκολουθούν παράλληλα ένα εντυπωσιακό ράλι της αμερικανικής αγοράς το 2020 στο κλίμα που διαμόρφωσαν τα πρωτοφανή προγράμματα νομισματικής και δημοσιονομικής τόνωσης για την αντιμετώπιση της πανδημίας του κορονοϊού. Ο βιομηχανικός δείκτης Dow Jones έκλεισε τον Δεκέμβριο με κέρδη 3,3%, ενώ στο δ’ τρίμηνο και στο έτος σημείωσε ράλι 10,2% και 7,3% αντίστοιχα. Ο ευρύτερος S&P 500 ολοκλήρωσε τον Δεκέμβριο ενισχυμένος κατά 3,7%, το δ’ τρίμηνο με άνοδο 11,7% και το έτος με συνολικά κέρδη 16,3%.\nΣτο ταμπλό ο βιομηχανικός Dow Jones έχασε 382,59 μονάδες (-1,25%) και έκλεισε στις 30.223,89 μονάδες, ενώ ο S&P 500 υποχώρησε κατά 55,42 μονάδες (-1,48%) στις 3.700,65 μονάδες. Ο τεχνολογικός Nasdaq έχασε 189,84 μονάδες (-1,47%) και έκλεισε στις 12.698,45 μονάδες.\nΣτον αντίποδα, οι μετοχές με τη χειρότερη επίδοση σήμερα είναι ήταν η Boeing (-5,30%) η Coca-Cola (-3,79%) και η Travelers (-3,36%).\nΗ προσοχή των επενδυτών στρέφεται πλέον στις επαναληπτικές εκλογές στη Τζόρτζια για δύο κρίσιμες θέσεις στη Γερουσία.\nΕάν οι Δημοκρατικοί κερδίσουν και τις δύο θέσεις αποκτούν 50 θέσεις στη Γερουσία και την πλειοψηφία από τις 20 Ιανουαρίου, με την αντιπρόεδρο Κάμαλα Χάρις να “σπάει” την ισοπαλία των 50 – 50. Ο αντιπρόεδρος των ΗΠΑ είναι επικεφαλής της Γερουσίας χωρίς ψήφο, εκτός και αν υπάρχει ισοπαλία, σύμφωνα με το αμερικανικό Σύνταγμα.\nΜια επικράτηση των Δημοκρατικών στη Γερουσία θα ανοίξει τον δρόμο στον πρόεδρο Τζο Μπάιντεν να εφαρμόσει ανεμπόδιστα το πρόγραμμα του καθώς η Βουλή των Αντιπροσώπων ελέγχεται ήδη από τους Δημοκρατικούς.\nNext article Άλλαξε η συμπεριφορά των δανειοληπτών στην πανδημία\nPrevious article Ο Καιρός σήμερα 5 Ιανουαρίου


Σαρκοζί: Χάνεται η εμπιστοσύνη στην Ευρώπη\nΔημοσίευση 27 Μαρτίου 2013, 16:30 / Ανανεώθηκε 27 Ιουνίου 2013, 14:55\nΟ πρώην πρόεδρος της Γαλλίας Νικολά Σαρκοζί προειδοποίησε σήμερα ότι χάνεται η εμπιστοσύνη στην Ευρώπη, «φωτογραφίζοντας» τη διάσωση της κυπριακής οικονομίας.\nΟ Σαρκοζί βρισκόταν στο Βέλγιο προκειμένου να απονείμει το μετάλλιο της Λεγεώνας της Τιμής στον Βέλγο υπουργό Εξωτερικών Ντιντιέ Ρέιντερς.\nΚατά τη διάρκεια της τελετής ο πρώην πρόεδρος υπενθύμισε ότι ο ίδιος και ο Ρέιντερς -όταν ήταν υπουργός Οικονομικών- εργάστηκαν για να διασφαλίσουν τα χρήματα των μικρών καταθετών στις τράπεζες μετά την οικονομική κρίση του 2008. Την εποχή εκείνη «δεν ζήσαμε την εμπειρία της ουράς έξω από τα τραπεζικά υποκαταστήματα», είπε. «Θα ήθελα, όταν μιλάμε για ορισμένες πρωτοβουλίες σήμερα, οι άνθρωποι να αναλογίζονται τι συνέβη τότε», πρόσθεσε.\n«Δεν ασκώ κριτική σε κανέναν (...). Κάτι τέτοιο δεν έχει νόημα. Απλώς λέω ότι η εμπιστοσύνη σε ένα ζευγάρι, σε μια οικογένεια, σε μια χώρα, σε μια οικονομία, είναι αυτό που χρειάζεται τον περισσότερο χρόνο για να οικοδομηθεί και αυτό που χάνεται πιο εύκολα. Ας το θυμόμαστε αυτό», τόνισε.\nΑργότερα θα συναντηθεί με τον πρόεδρο της Ευρωπαϊκής Επιτροπής Ζοζέ Μανουέλ Μπαρόζο με τον οποίο θα έχει «ιδιωτικές συνομιλίες», σύμφωνα με τα βελγικά μέσα ενημέρωσης.\nΟ Σαρκοζί δεν απέκλεισε το ενδεχόμενο να επιστρέψει στην πολιτική σκηνή και δεν παρέλειψε να αστειευτεί για την απόφαση πολλών εύπορων Γάλλων να μετακομίσουν από τη Γαλλία στο Βέλγιο λόγω της επιβολής υψηλών φόρων από τον πρόεδρο Φρανσουά Ολάντ. «Να ξεκαθαρίσω ότι θα ξαναφύγω απόψε. Δεν έχω σκοπό να εγκατασταθώ εδώ. Είμαι απλώς περαστικός», είπε, προκαλώντας τα γέλια των παρευρισκομένων.


eKorinthos • Διπλές πανελλαδικές το 2016: Σε 6 μαθήματα θα εξεταστούν οι παλιοί\nHome Επικαιρότητα Διπλές πανελλαδικές το 2016: Σε 6 μαθήματα θα εξεταστούν οι παλιοί\nΔιπλές πανελλαδικές το 2016: Σε 6 μαθήματα θα εξεταστούν οι παλιοί\nΟι μαθητές που βρίσκονται τώρα στη Γ Λυκείου, αν δεν δεν περάσουν στο τμήμα της επιλογής τους και θελήσουν να ξαναδώσουν πανελλαδικές εξετάσεις το 2016, θα εξεταστούν σε 6 και όχι σε 4 μαθήματα που προβλέπει το νέο σύστημα.\nΤο 2016 δηλαδή, οι πανελλαδικές θα είναι διπλές.\nΑυτό προβλέπεται στην τροπολογία του Υπουργείου Παιδείας που θα τεθεί αύριο σε ψηφοφορία.\nΔηλώσεις για το θέμα έκανε στο ΣΚΑΙ, ο Ανδρέας Λοβέρδος: «Αυτό θα συμβεί διότι θα βρεθούμε σε μια μετάβαση. Γιατί αυτός που τελείωσε το Λύκειο φέτος και δε μπήκε και θα δώσει το 2015-2016, δεν μπορεί να προσαρμοστεί σε κάτι για το οποίο δεν έχει προετοιμαστεί. Υπάρχει μια μεταβατική περίοδος ενός χρόνου όπου τα παιδιά θα δώσουν με δυο τρόπους: Με το καινούργιο Λύκειο και το αντίστοιχο εξεταστικό σύστημα που έγινε το 2013 ή μ’ αυτό που είναι σήμερα».\nΟ κ.Λοβέρδος ανέφερε για την πρόταση την αρμοδιότητα του καθορισμού του αριθμού των εισακτέων στα πανεπιστήμια και τις μετεγγραφές των φοιτητών να την έχουν τα ίδια τα Ιδρύματα ότι:\n«Το πρόβλημα υπήρχε προ της εφαρμογής του νέου καθεστώτος των μετεγγραφών που ψηφίστηκε στις 4 Μαΐου, που είναι γενναιόδωρο και οδηγεί 10.000 φοιτητές από τους 77.000 φοιτητές ΤΕΙ και Πανεπιστημίων, να μετεγγράφονται. Υπήρχε και πριν από αυτό, διότι ο αριθμός εισαγομένων στα Πανεπιστήμια και στα ΤΕΙ είναι πολύ παραπάνω απ’ αυτά που τα ίδια τα Ιδρύματα μπορούν ν’ αντέξουν κατά τη δική τους γνώμη. Ήρθε και το καθεστώς των μετεγγραφών και υπάρχει διαμαρτυρία από τα Πανεπιστήμια και τα ΤΕΙ ότι δεν αντέχουν αυτό τον αριθμό, ειδικά το ΤΕΙ Αθηνών. Εμείς ως πολιτεία έχουμε τρεις ανάγκες να εξυπηρετήσουμε με μια απόφαση. Πρώτη ανάγκη να λειτουργούν τα Ιδρύματα αυτά, δεύτερη ανάγκη να ικανοποιηθούν κάποιες από τις επιδιώξεις της οικογένειας και των ίδιων των παιδιών και τρίτη ανάγκη, να μη φύγουν φοιτητές στο εξωτερικό, Βουλγαρία, Ρουμανία, αυξάνοντας το ΑΕΠ άλλων χωρών και μειώνοντας το δικό μας. Τρία πράγματα με μια απόφαση.\nΜέχρι τώρα υπήρξε μια συμφωνία πολιτικών ηγεσιών στην Ελλάδα με τις ελληνικές οικογένειες, το ελληνικό Πανεπιστήμιο να είναι μαζικό. Και ορισμένα Πανεπιστήμια, ειδικά τα περιφερειακά χρειάζονται τη μαζικότητα για να επιβιώσουν, ειδάλλως θα κλείσουν. Τα κεντρικά αντιθέτως, χρειάζονται λιγότερους, γιατί με περισσότερους κι αυτά κινδυνεύουν με έλλειψη δυνατότητας λειτουργίας. Εδώ στην Αθήνα έχουμε πιο οξείες αντιδράσεις. Και λέμε ότι αν είναι τόσο μεγάλη η αντίδρασή σας γιατί δεν αναλαμβάνετε εσείς να καθορίζετε τον αριθμό; Δηλαδή δεν το θέλετε τόσα χρόνια τώρα; Χθες είχαμε Συμβούλιο Ανώτατης Παιδείας στο Υπουργείο, ήταν οι Πρυτάνεις και οι Πρόεδροι των ΤΕΙ στους οποίους το πρότεινα αυτό. Δεν το δέχτηκαν. Μου απάντησαν: «ναι, αλλά να γίνει ένας γενικότερος σχεδιασμός». Εμείς λέμε «κοιτάξτε, να πάρετε την αρμοδιότητα τώρα και να πάρετε και την αρμοδιότητα των μετεγγραφών. Και αυτές τις ανάγκες που η πολιτεία έχει, να τις πάρετε εσείς στις πλάτες σας».\nΥπήρξαν ρητές αρνήσεις του ύφους ότι «εμείς δεν είμαστε πολιτεία, δεν είμαστε πολιτικοί, εσείς είστε πολιτικοί για να ζυγίζετε και τη φτώχια και την ανάγκη να μη φεύγουν τα παιδιά στο εξωτερικό αυξάνοντας το ΑΕΠ της Βουλγαρίας και να εκπληρώνονται τα όνειρα των παιδιών κτλ». «Δικό σας θέμα είναι αυτό», λένε. Τινές εξ αυτών, όχι όλοι. Η πλειοψηφία φαίνεται να διαμορφώνει άποψη ότι πρέπει η πολιτεία να κάνει σχεδιασμό τετραετή όπως ο νόμος απαιτεί και μέσα σ’ αυτό το σχεδιασμό να ξέρουμε ποια είναι η χρηματοδότηση. Πώς να ξέρω αν θα μπορέσουμε του χρόνου; Προγραμματίζουμε να έχουμε 2,9% ανάπτυξη του χρόνου. Αν έχουμε εκλογές, θα έχουμε 2,9%; Τι προγραμματισμό να κάνω; Αλλά αν είναι ο προγραμματισμός ως προγραμματισμός, να γίνει με αυτά τα ρίσκα, υπόσχομαι να τον κάνω. Ζήτησα να συμφωνήσουν μέχρι 15 Δεκεμβρίου και να το ψηφίσουμε το Γενάρη».\nΌσον αφορά τις καταγγελίες που είχαν κάνει εκπαιδευτικοί ότι στις μετατάξεις από την δευτεροβάθμια στην πρωτοβάθμιας εκπαίδευση προτιμήθηκαν εκπαιδευτικοί με λιγότερα μόρια, ο Ανδρέας Λοβέρδος δήλώσε ότι θα κάνει δεκτές όλες τις ενστάσεις. Άδειασε μάλιστα την προηγούμενη ηγεσία του Υπουργείου Παιδείας, λέγοντας πως ανακάλυψε ότι η διαδικασία δεν έγινε από την αρμόδια υπηρεσία αλλά από έναν Σύμβουλο του Υπουργείου.\nPrevious articleΈρευνα για τα 2,3 δισ. χρήστες του ίντερνετ. Τι φοβούνται, τι ζητούν, ποιον θέλουν να έχει την εποπτεία\nNext articleΔείτε γιατί ένας Ρώσος τουρίστας πλήρωσε 20.000 ευρώ την επίσκεψη στο Κολοσσαίο


Αποτελέσματα αναζήτησης 1-20 από 394.\nagmg - Φεβ 9th 2019, 11:28am - Ο καφενές μας\nΚαλημέρα παιδιά... εδώ και μερικές μέρες είμαι κι εγώ στην αναζήτηση ενός TV Box αλλά δεν έχω καθόλου εμπειρία στον τομέα... Με ενδιαφέρει να παίζει βίντεο/μουσική από usb (είτε stick είτε δίσκο), πλοήγηση στο web και φυσικά Youtube... Άντε και κανένα χαζοπαίχνιδο Επίσης η σύνδεση θα είναι μόνο wifi καθώς στο σημείο που είναι η τηλεόραση δεν υπάρχει περίπτωση να πάει καλώδιο ethernet... Η τηλεόραση που έχω τώρα παίζει βίντεο με υπότιτλους από usb αλλά δεν μπορείς να τους ρυθμίσεις ως προς το μέγ…\nagmg - Φεβ 9th 2019, 9:28am - Google Play Store\nΓια μένα μια χαρά είναι το GBoard... εξάλλου δεν είμαι από εκείνους που είναι όλη μέρα πάνω από το κινητό...\nΤι κάνω λάθος; [SOLVED]\nagmg - Φεβ 5th 2019, 6:29pm - RedMi Note 6 Pro (Tulip)\nΤο SuperSu έχει μείνει στην έκδοση 2.82 καθώς ο δημιουργός του δεν το αναπτύσσει πλέον. Όχι ότι θα έχεις πρόβλημα, εγώ μέχρι και πριν πάρω το Note 6 το χρησιμοποιούσα στο 4 για root. Το MagisK δεν το έχω δουλέψει καθόλου (ακόμα) αλλά φαντάζομαι θα είναι καλύτερα να πορευτούμε με αυτό από εδώ και στο εξής...\nagmg - Φεβ 5th 2019, 9:36am - RedMi Note 6 Pro (Tulip)\nΤι ακριβώς εννοείς με το "προσπαθώ να περάσω λογαριασμούς αλλά τίποτα;" Σου βγάζει κάποιο μήνυμα λάθους; Καλό θα ήταν να έχουμε περισσότερες λεπτομέρειες ή ακόμα καλύτερα κάποια screenshots από το πρόβλημα ώστε να μπορέσουμε να σε βοηθήσουμε\nagmg - Φεβ 1st 2019, 7:22pm - RedMi Note 4/4X (Mido)\nΓίνεται με τον Nova Launcher\nΙουλ 18th 2019, 6:10pm


Ισόπαλοι 0-0 Βύζας και Άτταλος με σοβαρό τραυματισμό του Γαλανού - MegaraTV\nHome/Αθλητισμός/Ισόπαλοι 0-0 Βύζας και Άτταλος με σοβαρό τραυματισμό του Γαλανού\nΓια την 12η αγωνιστική του πρωταθλήματος της Α ΕΠΣΔΑ, ο Βύζας ήρθε ισόπαλος χωρίς τέρματα στην έδρα του με αντίπαλο τον Άτταλο Νέας Περάμου.\nΣτο πρώτο ημίχρονο ο Βύζας είχε την κατοχή της μπάλας και τις ευκαιρίες, χωρίς ωστόσο να καταφέρει να ανοίξει το σκορ. Αντίθετα οι φιλοξενούμενοι δεν κατάφεραν να αντεπιτεθούν ή να κάνουν κάποια αξιόλογη προσπάθεια.\nΣτην επανάληψη, ο Άτταλος ισορρόπησε το παιχνίδι, είχες κάποιες καλές στιγμές, όπως και ο Βύζας κυρίως με τον Δρίτσα. Στο 77ο λεπτό, ο διαιτητής της συνάντησης έδειξε την άσπρη βούλα σε (ανύπαρκτη) ανατροπή του Κατσικούρη στον Στρατιδάκη. Την εκτέλεση ανέλαβε ο Μπαγδάτογλου με τον τερματοφύλακα του Βύζα να αποκρούει και στη συνέχεια νέο σουτ του Μπαγδάτογλου να φεύγει πάνω από τα δοκάρια.\nΣτο 80ο λεπτό, ο Δρίτσας συγκρούστηκε με τον Γαλανό, με τον παίκτη του Άτταλου να χτυπάει στο πρόσωπο, με τις πρώτες εκτιμήσεις να κάνουν λόγο για σπάσιμο στη γνάθο. Το παιχνίδι διεκόπη για περίπου 15 λεπτά και στο γήπεδο έφτασε ασθενοφόρο όπου παρέλαβε τον τραυματία.\nΒύζας Μεγάρων (Μάκης Πανταζής): Κατσικούρης, Δέσκος, Χάρμπαλης, Χατζηπαπάς, Εμετό, Μουσκάι, Μάλλης (39΄ Πανταζής), Κλωνάρης Π., Δρίτσας, Κλωνάρης Γ., Παναγιωτόπουλος\nΆτταλος (Σ. Δέδες): Σταθόπουλος (46΄ Μουκέας), Χοραβάτης, Παπαδόπουλος, Γαλανός (90+ Απαζίδης), Μαριόλης Γ., Ασλανίδης (18΄ λ.τρ. Κοντόσταυλος), Μπαγδάτογλου, Καλαϊτζίδης, Στρατιδάκης, Κουσίδης, Χριστοδουλίδης (57΄ Μαριόλης Ν.)\nΟ ΒΥΖΑΣ καταγγέλει τα ευτράπελα που διαδραματίστηκαν στον φιλικό αγώνα με τη Νέα Πέραμο\nΝίκη για το Μεγαρικό στο πρώτο φιλικό της σεζόν με τη Νέα Πέραμο\nΣεμινάριο προπονητών & εργομετρικές εξετάσεις από τον Α.Σ. Ευκλείδη Μεγάρων


Κάποιες φορές, η απόλυση «φωνάζει» από μακριά.\nΗ απόλυση από τη δουλειά είναι μια δυσάρεστη εμπειρία για όλους τους εργαζομένους. Καλό είναι τουλάχιστον να μην πιαστείτε απροετοίμαστοι αν θέλουν να σας διώξουν από τη δουλειά και να έχετε κάνει τα «κουμάντα» σας, που έλεγαν και οι παλιότεροι.\nΗ ειδικός Λιν Τέιλορ, μίλησε στο Business Insider για τα κλασικά σημάδια που μαρτυρούν ότι η δουλειά σας κινδυνεύει. Επικεντρώσαμε στα 8 πιο βασικά:\n1. Κακές κριτικές\nΕάν οι ανώτεροι σας έχουν αναφερθεί περισσότερες από μια φορά αρνητικά στις επιδόσεις σας, με σχόλια όπως ότι δεν ταιριάζετε με την ομάδα ή ότι έχετε πρόβλημα συμπεριφοράς, τότε... τα χειρότερα έρχονται.\n2. Σας αποκλείουν\nΑν ξαφνικά δεν έχετε πρόσβαση σε σημαντικά αρχεία, αν σας αποκλείουν από εταιρικά μέιλ μεταξύ συναδέλφων ή δεν σας καλούν σε μίτινγκ όπου συζητούνται θέματα και ευθύνης σας, τότε και πάλι, η απόλυση είναι κοντά.\n4. Χάλασαν οι σχέσεις με το αφεντικό\nΉσασταν κολλητάρια και τώρα υπάρχει ένταση κάθε φορά που βρίσκεστε στον ίδιο χώρο; Καθόλου καλό σημάδι αυτό. Αν δεν θέλει να σας βλέπει μπροστά του, μπορεί κάλλιστα να σας απολύσει.\n5. Λιγότερες ευθύνες\nΚακό σημάδι είναι και όταν σας αφαιρούνται αρμοδιότητες και ευθύνες, σημαίνει ότι όχι μόνο δεν σε θεωρούν ικανό για περισσότερα αλλά ούτε καν για αυτά που διαχειριζόσουν μέχρι πρόσφατα.\nΑν σας γίνει μείωση μισθού προσωπικά, και όχι σε όλους τους εργαζομένους, τότε... τι κάνει νιαου-νιαου στα κεραμίδια. Ξεκινήστε να ψάχνετε για νέα δουλειά προτού απολυθείτε.\n7. Συνάδελφοι με περίεργη συμπεριφορά\nΜερικές φορές, ο ενδιαφερόμενος το μαθαίνει τελευταίος. Μπορεί να κυκλοφορούν φήμες περί απόλυσης σας και οι συνάδελφοί σας να τις γνωρίζουν. Αυτό που θα κάνουν, στις περισσότερες περιπτώσεις, είναι να αποστασιοποιηθούν και να απομακρυνθούν από δίπλα σας.\n8. Ο εργοδότης απευθύνεται στον υφιστάμενο σας


Υποχώρησε στο 2,9% τον Νοέμβριο ο πληθωρισμός\nΣτο 2,9% διαμορφώθηκε ο πληθωρισμός τον Νοέμβριο από 3,9% τον Οκτώβριο, όπως ανέφερε χθες ο υπουργός Οικονομίας Γ. Αλογοσκούφης. Μάλιστα, περαιτέρω σημαντική αποκλιμάκωση αναμένεται και τον Δεκέμβριο, με αποτέλεσμα να είναι πιθανόν να διαμορφωθεί σε μέσα επίπεδα εφέτος χαμηλότερα από το 4,3% που προβλέπεται στον προϋπολογισμό (για το 2009 προβλέπεται να επιβραδυνθεί στο 3% σε μέσα επίπεδα).\nΗ συνεχιζόμενη αποκλιμάκωση του πληθωρισμού, που είναι ανάλογη με αυτή που καταγράφεται στην ευρωζώνη, οφείλεται κατά κύριο λόγο στη μείωση των τιμών του πετρελαίου διεθνώς, που επηρέασαν πτωτικά τις τιμές της βενζίνης και του πετρελαίου θέρμανσης. Επίσης, σημαντικό ρόλο διαδραματίζει και η συγκράτηση των τιμών στα είδη σούπερ μάρκετ. Κατά δεύτερο λόγο, στην αποκλιμάκωση του πληθωρισμού αντανακλάται ο περιορισμός της καταναλωτικής ζήτησης λόγω της χρηματοπιστωτικής κρίσης.\nΣημειώνεται ότι από τα μέσα επίπεδα του πληθωρισμού εφέτος θα εξαρτηθούν εν πολλοίς και οι αυξήσεις που θα ανακοινωθούν το 2009 στο πλαίσιο της εισοδηματικής πολιτικής.


Nέα Σελήνη στον Αιγόκερω στις 2 Ιανουαρίου 2022: Πώς επηρεάζονται τα ζώδια | New Life Ειδήσεις\nΓΡΑΦΕΙ: ΧΡΥΣΑ ΣΥΚΑ published 31 Δεκ. 21 (10:01)\nΠραγματοποιείται στην 12.20 μοίρα του Αιγόκερου και σχηματίζει τρίγωνο με τον Ουρανό. Νέα Σελήνη σημαίνει νέα ξεκινήματα και η συγκεκριμένη φέρνει αλλαγές και καλές εκπλήξεις. Ξαφνικές επιτυχίες είναι πιθανές καθώς ο Ουρανός είναι απρόβλεπτος, λειτουργεί στιγμιαία. Κάποιες αλλαγές θα διαμορφώσουν νέες καταστάσεις. Νέα ξεκινήματα θα γίνουν στον επαγγελματικό τομέα, σε πρακτικά θέματα, σε πρόσωπα εξουσίας. Καλό είναι αυτό το διάστημα να βάζουμε ρεαλιστικούς στόχους και να βλέπουμε όλη την εικόνα των πραγμάτων. Κάνουμε αργά και σταθερά βήματα και πετυχαίνουμε τους στόχους μας. Καθώς ο κυβερνήτης της νέας Σελήνης είναι ο Κρόνος, φτάνουμε στην κορυφή με σκληρή δουλειά, υπομονή, επιμονή και πίστη.\nΠώς θα επηρεαστούν όλα τα ζώδια με τη νέα Σελήνη; Διάβασε και τον ωροσκόπο σου.\nΗ νέα Σελήνη επηρεάζει την καριέρα σου και την σχέση σου με ανώτερα πρόσωπα. Μπορεί να γίνουν κάποιες αλλαγές και ανακατατάξεις στο χώρο εργασίας σου ή με ανώτερα πρόσωπα ή μπορεί κάποια πράγματα να πάνε πίσω αυτό το διάστημα. Παλεύεις για το καλύτερο, προβάλλεις τα ταλέντα σου και προσπαθείς να πετύχεις τους στόχους σου. Λαμβάνεις την εκτίμηση και τον σεβασμό των άλλων. Μπορεί να έχεις θέματα με ένα γονεικό πρόσωπο, να επανέλθουν θέματα από το παρελθόν και να γίνουν ξεκαθαρίσματα. Απόφυγε τον εγωισμό και την αλαζονεία γενικότερα.\nΗ νέα Σελήνη επηρεάζει τις σπουδές, θέματα με το εξωτερικό, τα ταξίδια, νομικά θέματα αλλά και την κοσμοθεωρία σου. Μπορεί να αποφασίσεις να κάνεις ένα μεγάλο ταξίδι για επαγγελματικούς ή προσωπικούς λόγους. Μπορεί πάλι να αποφασίσεις να κάνεις ένα μεταπτυχιακό, ένα σεμινάριο ή μια επαγγελματική συνεργασία με το εξωτερικό. Αλλάζει η φιλοσοφία σου,βλέπεις τα πράγματα με διαφορετική ματιά και επαναπροσδιορίζεις τα σχέδιά σου. Είσαι πιο αισιόδοξη, πιο ανοιχτόμυαλη. Μπορεί να γνωρίσεις ανθρώπους που έχουν διαφορετική κουλτούρα από τη δική σου ή έρχονται από μακριά. Αποκτάς νέες γνώσεις, απαραίτητες για την προσωπική σου ανάπτυξη.\nΗ νέα Σελήνη επηρεάζει κοινά οικονομικά, χρέη, δάνεια, ασφάλειες, περιουσιακά, κληρονομικά αλλά και ερωτικά θέματα. Μπορεί αυτό το διάστημα να τακτοποιήσεις οικονομικά ζητήματα, να διεκδικήσεις χρήματα που σου οφείλουν ή αντίθετα, μπορεί να παρουσιαστούν έκτακτα έξοδα. Επίσης, θα κάνεις ξεκαθαρίσματα σε ερωτικό επίπεδο, η επιθυμία για σεξ είναι αυξημένη. Μπορεί να επιστρέψει ένα πρόσωπο από το παρελθόν με το οποίο υπήρχε μεγάλη χημεία στο μεταξύ σας. Μπορεί να αναστατωθείς, το πάθος είναι έντονο και δεν επιθυμείς κάτι επιφανειακό τώρα. Ψάξε τα πράγματα εις βάθος.\nΗ νέα Σελήνη στο απέναντι ζώδιο επηρεάζει σχέσεις και συνεργασίες. Μπορεί να υπάρχουν κάποια προβλήματα στη σχέση σου που χρειάζονται διευθέτηση. Ή μπορεί να γίνουν κάποιες αλλαγές στον εργασιακό σου χώρο. Ένας συνεργάτης αλλάζει τα δεδομένα ή υπάρχουν εμπόδια σε κάποιο σχέδιό σου; Βλέπεις στενά τις σχέσεις σου και απομακρύνεσαι από πρόσωπα που δεν σου προσφέρουν τίποτα. Προσπάθησε να δημιουργήσεις μια ισορροπία σε σχέσεις και συνεργασίες κάνοντας αυτό που επιθυμείς.\nΗ νέα Σελήνη επηρεάζει εργασία, καθημερινότητα, υγεία. Κάτι νέο μπορεί να ξεκινήσει στην εργασία σου, κάποιες αλλαγές μπορεί να γίνουν και να χρειάζεσαι χρόνο για να προσαρμοστείς στις νέες συνθήκες. Συνάδελφοι και εργαζόμενοι σε βοηθούν. Είσαι αποδοτική και παραγωγική και βάζεις τα θεμέλια για πράγματα που πρέπει να γίνουν. Η καθημερινότητά σου τροποποιείται ενώ μπορεί να σε απασχολήσει και η φυσική σου κατάσταση. Μπορεί να κόψεις κάποιες βλαβερές συνήθειες ή να ξεκινήσεις δραστηριότητες που θα βελτιώσουν την ποιότητα της ζωής σου.


Πρέπει να γνωρίζετε... Ποια πασίγνωστα φάρμακα αυξάνουν τον κίνδυνο εμφράγματος. Νέα έρευνα. - Εν Οίδα\nHome > ΕΠΙΣΤΗΜΗ > Πρέπει να γνωρίζετε... Ποια πασίγνωστα φάρμακα αυξάνουν τον κίνδυνο εμφράγματος. Νέα έρευνα.\nΠρέπει να γνωρίζετε... Ποια πασίγνωστα φάρμακα αυξάνουν τον κίνδυνο εμφράγματος. Νέα έρευνα.\n10 Μαΐου ΕΠΙΣΤΗΜΗ\nΣύμφωνα με νέα διεθνή επιστημονική έρευνα, οι άνθρωποι που κάνουν συχνή χρήση των Μη Στεροειδών Αντιφλεγμονωδών Φαρμάκων (ΜΣΑΦ) για τη θεραπεία του πόνου και της φλεγμονής, αυξάνουν τον κίνδυνο εμφράγματος.\nΗ έρευνα προηγούμενων μελετών εστιάσθηκε σε συγκεκριμένα ευρέως συνταγογραφούμενα ΜΣΑΦ (ibuprofen, diclofenac, naproxen, celecoxib, rofecoxib).


Ισότητα των Φύλων και Θρησκευτικά: μία εκπαιδευτική παρέμβαση στην τάξη. Παναγιώτης Τσιακούμης, Σχολικός Σύμβούλος - PDF\nDownload "Ισότητα των Φύλων και Θρησκευτικά: μία εκπαιδευτική παρέμβαση στην τάξη. Παναγιώτης Τσιακούμης, Σχολικός Σύμβούλος"\n1 Ισότητα των Φύλων και Θρησκευτικά: μία εκπαιδευτική παρέμβαση στην τάξη Παναγιώτης Τσιακούμης, Σχολικός Σύμβούλος 1\n2 Περιεχόμενα 1. Εισαγωγή σελ 2 2. Στόχοι σελ 3 3. Μέθοδοι διδασκαλίας..σελ Πορεία του μαθήματος ή εφαρμογή της παρεμβατικής δράσης 4.1 Προετοιμασία σελ Διδασκαλία σελ Αντιδράσεις των μαθητών/ τριών σελ Αξιολόγηση από τον υπεύθυνο καθηγητή.. σελ Βιβλιογραφία... σελ Παράρτημα Θεατρικό.σελ 14 2\n3 1. ΕΙΣΑΓΩΓΗ Ο στόχος της παρέμβασης ως προς το μάθημα Πολύς λόγος γίνεται και σήμερα για την καλούμενη ισότητα των δύο φύλων. Μια ισότητα όμως, που ακόμη και στις μέρες μας στις αποκαλούμενες σύγχρονες δημοκρατικές κοινωνίες,εξακολουθεί να παραμένει στα χαρτιά και πιο συγκεκριμένα μόνο στους νόμους και τα συντάγματα των προαναφερομένων κοινωνιών. Γνώμη μας είναι ότι η προώθηση των αρχών της ισότητας στην κοινωνία μας προϋποθέτει την προώθηση των ίδιων αρχών στο σχολείο. Με αυτές τις επισημάνσεις, διαπιστώσεις και «ανησυχίες» θα έλεγα αποφάσισα να συμμετέχω στο πρόγραμμα επιμόρφωσης εκπαιδευτικών και μαθητών του Κέντρου Ερευνών σε θέματα Ισότητας (Κ.Ε.Θ.Ι) με σκοπό την ευαισθητοποίησή μας σε ζητήματα ισότητας στο σχολικό περιβάλλον. Έχουμε τη γνώμη ότι η διαδικασία αναμόρφωσης των σύγχρονων δημοκρατικών κοινωνιών, που συνεπάγεται και την ισότιμη και ισοδύναμη συμμετοχή των γυναικών ως δραστήρια και ικανά στελέχη, είναι φυσικό να ξεκινά από την εκπαίδευση. Για να πραγματοποιηθεί όμως τούτο θα πρέπει να πάψει να θεωρείται κάθε προσπάθεια για την ισότητα των δύο φύλων ως κάτι περιθωριακό στα πλαίσια της εκπαιδευτικής διαδικασίας. Νομίζουμε ότι θα πρέπει, για να έχουμε αποτελέσματα στην ισότιμη θέση της γυναίκας στη σύγχρονη ελληνική δημοκρατική κοινωνία μας, να γίνουν πιο συντονισμένες κα πιο αποτελεσματικές προσπάθειες. Μια τέτοια προσπάθεια αποτελεί και η διδακτική μας παρέμβαση στο μάθημα των Θρησκευτικών της πρώτης Γυμνασίου. Η διδακτική παρέμβαση έγινε στο βιβλίο των Θρησκευτικών «Προετοιμασία των ανθρώπων για το καινούριο κόσμο του Θεού» στη διδακτική ενότητα «Ο Θεός δημιουργεί τον άνθρωπο Η δημιουργία της Γυναίκας» (σελ ). 3\n4 Το μάθημα των θρησκευτικών είναι ένα από τα μαθήματα που από τη φύση του προσφέρεται ιδιαίτερα για συζήτηση και προβληματισμό, γιατί ένας από τους σκοπούς του, που κι αυτός ενδιαφέρει εδώ είναι και η ανθρωπιστική του μόρφωση των μαθητών και μαθητριών. Πιστεύω ότι πρόκειται για ένα μάθημα που σχετίζεται στενά με τη διανοητική, συναισθηματική, αισθητική και ηθική καλλιέργεια των μαθητών και με την ανάπτυξη μιας όσο το δυνατόν, ολοκληρωμένης προσωπικότητας με την υιοθέτηση αξιών που προάγουν το άτομο και το κοινωνικό σύνολο. Νομίζω ότι αποτελεί γεγονός αναμφίβολο για όλους μας η συμβολή του Χριστιανισμού στην ισοτιμία των δύο φύλων. Γιατί σε μια εποχή απόλυτα ανδροκρατούμενη το κήρυγμα του Θεανθρώπου Χριστού ήταν αυτό που πρώτο διακήρυξε και διατράνωσε ότι δεν υπάρχει διαφορά άνδρα και γυναίκας και ότι όλοι είναι ισότιμοι απέναντι στο Θεό. 2. Στόχοι Ως πρώτο στόχο έθεσα να διαφανεί μέσα από τα κείμενα της Αγίας Γραφής η συμβολή του Χριστιανισμού σε μια κοινωνία απόλυτα ανδροκρατούμενη, στην ισοτιμία των δύο φύλων. Η διδασκαλία του Χριστού για τη σχέση του άνδρα και της γυναίκας ήταν επαναστατική για την εποχή του. Σε μια εποχή όπου η γυναίκα θεωρούνταν άνθρωπος δεύτερης κατηγορίας και ότι αποτελεί κτήμα του άνδρα πρώτος ο Χριστιανισμός διακήρυξε την ισοτιμία των δύο φύλων. Στη συνέχεια στόχος και επιδίωξη μου ήταν να αντιληφθούν οι μαθήτριες και οι μαθητές μου τη διαφορά της έννοιας ισότητας με την έννοια της ισοτιμίας. Το θεώρησα πολύ σημαντικό αυτό, και επέμενα πάρα πολύ μέχρι να το εννοήσουν τα παιδιά και με χαρά ένιωσα ότι το είχαν εννοήσει. Η επιτυχία της διδακτικής μου παρέμβασης στηρίχτηκε πάρα πολύ σε τούτο το στόχο. Ως γενικότερους στόχους της εφαρμογής του προγράμματος έθεσα: 1. Την ευαισθητοποίηση των παιδιών σε θέματα ισοτιμίας των δύο φύλων. 2. Το να εργαστούν στα πλαίσια της διδακτικής παρέμβασης, ενός καινοτόμου και πρωτόγνωρου για αυτά τρόπου διδασκαλίας. 4\n5 Η εμπειρία αυτής της προσέγγισης ήταν θετική και αυτό το εξέφρασαν τα παιδιά στις απαντήσεις τους, στη συζήτηση που διεξήχθη καθώς και στην επιθυμία τους να συμπεριληφθούν τέτοιου είδους θέματα στο αναλυτικό σχολικό πρόγραμμα διδασκαλίας. 3. Μέθοδοι διδασκαλίας Οι μέθοδοι διδασκαλίας που χρησιμοποιήθηκαν κατά τη διάρκεια των μαθημάτων ήταν οι ακόλουθοι : 1. Μέθοδος project στην ανάλυση των κειμένων του βιβλίου και όχι μόνο που επιλέχτηκαν και προτάθηκαν. Οι μαθητές και οι μαθήτριες χωρίστηκαν σε ομάδες, ανέλυσαν και παρουσίασαν τα κείμενα της διδακτικής παρέμβασης που αναφέρονταν στην ισοτιμία των δύο φύλων. 2. Συζήτηση με τη μορφή του κατευθυνόμενου διάλογου με κύριο στόχο την ελεύθερη συμμετοχή των μαθητών και μαθητριών στο διάλογο,τη διατύπωση των απόψεων τους και την εξαγωγή συμπερασμάτων. 4. Πορεία του μαθήματος 4.1 Προετοιμασία Η διδακτική παρέμβασή μας έγινε στο βιβλίο των Θρησκευτικών της πρώτης Γυμνασίου «Η προετοιμασία των ανθρώπων για τον καινούριο κόσμο του Θεού» στη διδακτική ενότητα «Ο Θεός δημιουργεί τον άνθρωπο» (σελ ). Ως υλικό επίσης για την ανάλυση της διδακτικής ενότητας χρησιμοποιήθηκαν κείμενο από τις Επιστολές του Απ. Παύλου καθώς και κείμενο από τα συγγράμματα του Αγίου Γρηγορίου του Ναζιανζηνού που έχουν σχέση με την ισοτιμία των δύο φύλων. Τα κείμενα που επιλέχτηκαν ήταν: 1. ʺΆδάμ...εγνω Εϋαν την γυναίκα αιτοϋʺ (Γεν. 4:1.) 5\n6 (Ο Αδάμ γνώρισε την Εύα τη γυναίκα του) 2. «ουκ ένι Ιουδαίος ουδέ Έλλην, ουκ ένι δούλος ουδέ ελεύθερος, ουκ ένι άρσεν και θήλυ, πάντες γαρ υμείς εις εστέ εν Χριστώ Ιησού».(Γαλ. 3, 28) (Δεν υπάρχει διαφορά Ιουδαίου και Ειδωλολάτρη, Δούλου και Ελεύθερου, άνδρα και γυναίκας, όλοι ανεξαίρετα είστε ένας ενώπιον του Χριστού.) 3. «Ου δέχομαι ταύτην την νομοθεσίαν, ουκ επαινώ την συνήθειαν. "Ανδρες ήσαν οι νομοθετούντες, δια τούτο κατά γυναικών ή νομοθεσία» (Γρηγόριος ΝαζιανζηνόςΛόγος 37, 6, ΡΟ36, 289). (Δε δέχομαι τη νομοθεσία αυτή, δεν επαινώ τη συνήθεια. Άνδρες ήταν οι νομοθέτες, για τούτο και η νομοθεσία είναι εναντίον των γυναικών.) Τα παραπάνω αποσπάσματα κειμένων επιλέχτηκαν γιατί καταδεικνύουν την τεράστια συμβολή της διδασκαλίας του Χριστιανισμού στην ισοτιμία των δύο φύλων. Τα παραπάνω κείμενα ήταν για την απόλυτα ανδροκρατούμενη εποχή τους πρωτοποριακά και επαναστατικά. Επίσης τα κείμενα που επιλέχθηκαν προσφέρονταν για συγκριτική μελέτη της θέσης που είχε η γυναίκα την εποχή που εμφανίστηκε ο Χριστός και της ανύψωσης που επιχειρήθηκε με την πρωτοποριακή από κάθε άποψη διδασκαλία του Θεανθρώπου και για την ισότιμη θέση που αρμόζει σε κάθε γυναίκα και για τον ιδιαίτερό της ρόλο μέσα στην ανθρώπινη κοινωνία. 4.2 Η Διδασκαλία Η διδασκαλία πραγματοποιήθηκε σε πέντε διδακτικές ώρες 1 η διδακτική ώρα 6\n7 Στην τάξη έγινε προετοιμασία για την επεξεργασία των προεπιλεγμένων κειμένων. Οι μαθητές/τριες χωρίστηκαν σε τρεις ομάδες εργασίας.κάθε ομάδα είχε ως έργο να μελετήσει ένα από τα τρία κείμενα που τους δόθηκαν, να το επεξεργαστεί και να ετοιμάσουν την παρουσίαση της ανάλυσης τους. 2 η διδακτική ώρα Στη δεύτερη διδακτική ώρα οι μαθητές της πρώτης ομάδας παρουσίασαν την ανάλυση του κειμένου που τους είχε ανατεθεί. Τα παιδιά στην αρχή μέσα από το κείμενο του βιβλίου της Γένεσης της Αγίας Γραφής περιέγραψαν τη δημιουργία της γυναίκας από την πλευρά του Αδάμ τονίζοντας ότι η παραστατική δημιουργία της Γυναίκας από την πλευρά του άνδρα ερμηνεύεται από την Εκκλησία μας ότι ο άνδρας και η γυναίκα είναι ισότιμοι ενώπιον του Θεού. Είναι ισότιμοι στα δικαιώματα, στα αγαθά και στον σκοπό της ζωής. Η ισοτιμία όμως δεν εξαφανίζει τα ιδιαίτερα χαρίσματα και τη μοναδικότητα του κάθε φύλου. Στη συνέχεια έγινε συζήτηση στην οποία πήραν μέρος περίπου το σύνολο των μαθητών/τριών. Η συζήτηση επικεντρώθηκε στην ανάλυση του κειμένου που επεξεργάστηκαν. Στην αρχή το κείμενο αυτό στην αρχή φάνηκε λίγο δύσκολο στα παιδιά. Σ εκείνο το σημείο έγινε παρέμβαση δική μου, οι δυσκολίες ξεπεράστηκαν και μετά από εποικοδομητικό διάλογο οι μαθητές/τριες κατέληξαν στα ακόλουθα συμπεράσματα: Υπάρχει κάτι στην Αγία Γραφή που μας φαίνεται μάλλον παράδοξο. Το ρήμα που χρησιμοποιεί όταν αναφέρεται στην ψυχοσωματική ένωση του άντρα και της γυναίκας είναι το "γιγνώσκω". Η Παλαιά Διαθήκη, π.χ., μιλώντας για το ζευγάρωμα των πρωτοπλάστων, λέει "Άδάμ...εγνω Εϋαν την γυναίκα αιτοϋ" (Γεν. 4: 1 ). Για να πραγματοποιηθεί όντως αλληλοσυμπλήρωση, πρέπει να πρόκειται για μια ένωση με αγάπη, ειλικρίνεια και αμοιβαίο σεβασμό, αλλιώς δεν έχουμε να κάνουμε με συνάντηση προσώπων, αλλά με υστερόβουλη και εγωκεντρική χρήση του άλλου ως εργαλείου. Με αυτή τη γλωσσική επιλογή εκφράζεται μια πολύ ενδιαφέρουσα αντίληψη: ότι με τη συνάντηση των δύο φύλων ο άνθρωπος οδηγείται σε βαθιά γνώση του άλλου μια γνώση διαφορετική από αυτό που συνήθως εννοούμε ως ατομική συσσώρευση 7\n8 πληροφοριών. Πρόκειται για μια "γνώση" που προκύπτει από το ξεπέρασμα της ατομικότητας και από το άνοιγμα της στον άλλον. Ο άνθρωπος ένα ον με δύο διαφορετικά φύλα, καθένα από τα οποία έχει τα δικά του χαρακτηριστικά, σωματικά και ψυχικά. Αυτό σημαίνει ότι όλα τα χαρακτηριστικά του ανθρώπινου γένους δε βρίσκονται στον άντρα από μόνο του, ούτε στη γυναίκα από μόνη της. Από μόνοι τους, είναι "μισά" όντα, που αποζητούν την ολοκλήρωση και την αλληλοσυμπλήρωση. Η συμπλήρωση του καθενός επιτυγχάνεται με τη συνάντηση με το αντίθετο φύλο, δηλαδή με το άνοιγμα σε έναν άλλον κόσμο, διαφορετικό, που έχει να προσφέρει διαστάσεις άγνωστες στην ατομικότητα του δικού του φύλου. Υπ' αυτή την έννοια, πλήρης άνθρωπος δεν είναι ο άντρας από μόνος του ούτε η γυναίκα από μόνη της, αλλά το ζευγάρι. "Και έσονται οι δύο εις σάρκα μίαν" (θα γίνουν οι δυο τους ένας άνθρωπος), λέει η Αγία Γραφή. Αυτά είναι μέρος από τα λόγια που είπε ο Αδάμ όταν πρωτοαντίκρισε την Εύα (Γεν. 2: 24). Τα επανέλαβε ο απόστολος Παύλος μιλώντας για την ένωση που επιτυγχάνεται με το γάμο (Εφεσ. 5: 31) και διαβάζονται σήμερα στην Ακολουθία του Γάμου. 3 η διδακτική ώρα Μετά είχαν τη σειρά οι μαθητές /τριες της δεύτερης ομάδας να παρουσιάσουν την ανάλυση του κειμένου που τους δόθηκε. Τα παιδιά της ομάδας αυτής στάθηκαν με πολλή υπευθυνότητα και προσοχή στο κείμενο αυτό. Τους προξένησε εντύπωση γιατί γράφτηκε το πρώτο μισό του 1 ου π.χ αιώνα σε μια εποχή απόλυτα ανδροκρατούμενη. Ο Απ. Παύλος στο κείμενο της προς Γαλάτες επιστολής του διακηρύσσει την ισοτιμία όλων των ανθρώπων απέναντι στο Θεό. Δεν υπάρχει διαφορά άνδρα και γυναίκας, δούλου και ελεύθερου και Ιουδαίου και Ειδωλολάτρη, διατρανώνει σε όλους ο Απόστολος των Εθνών. Έγινε μια ευχάριστη και ζεστή συζήτηση, με παρεμβάσεις,με θέσεις αλλά και με αντιθέσεις και στο τέλος όλοι οι συμφώνησαν ότι : Η Εκκλησία διακήρυξε εξαρχής την ισοτιμία των δύο φύλων: «Ουκ ένι άρσεν και θήλυ πάντες γαρ υμείς είς έστε εν Χριστό Ιησού» (Γαλ. 3, 28). Η, διακήρυξη αυτή για την εποχή που εμφανίστηκε ο Χριστιανισμός ήταν επαναστατική. Αντίθετα στην εποχή μας η 8\n9 ισοτιμία των δύο φύλων θεωρείται φυσική και αυτονόητη σε ολόκληρο τον πολιτισμένο κόσμο, παρ όλες τις επιμέρους δυσκολίες που παρουσιάζονται κατά την πορεία της εφαρμογής της. Ειδικότερα η πολιτική ισοτιμία των γυναικών κατοχυρώνεται σήμερα από τα συντάγματα και τις νομοθεσίες όλων σχεδόν των πολιτισμένων λαών. Η απαράδεκτη άποψη ότι η γυναίκα είναι άνθρωπος δεύτερης κατηγορίας και ότι αποτελεί κτήμα του άνδρα, που μπορεί να χρησιμοποιείται αυθαίρετα από αυτόν, ανήκει πια στο παρελθόν. Και αυτό οφείλεται στο Χριστιανισμό, και πιο συγκεκριμένα στη βαθμιαία επίδραση που άσκησε στον κόσμο η διακήρυξη του για την ισοτιμία των δύο φύλων. Χαρακτηρίζοντας τους άνδρες και τις γυναίκες ως δύο φύλα επισημαίνουμε εξαρχής τη διαφορά τους. Μια διαφορά που δεν περιορίζεται μόνο στη σωματική τους διάπλαση, αλλά επεκτείνεται και στον ψυχικό τους κόσμο. Η διαφορά αυτή δεν προσβάλλει την ισοτιμία των δύο φύλων, αλλά συμβάλλει στην αμοιβαία συμπλήρωση και την αρμονική ένωση τους. Τα δύο φύλα είναι ισότιμα. Η ισοτιμία αυτή δεν έχει την έννοια της ισοπεδωτικής ομοιότητας που αδικεί την ισοτιμίας ιδιαιτερότητα των φύλων και έχει αρνητικές επιπτώσεις στην ένωση τους. Και πραγματικά από καθαρά κοινωνιολογική σκοπιά η ισότιμη ιδιαιτερότητα συνεπάγεται πάντοτε τη δυνατότητα συνεργασίας και αλληλοσυμπλήρωσης, ενώ η ισοπεδωτική ομοιότητα ακυρώνει τη δυνατότητα αυτή και δημιουργεί τις προϋποθέσεις για την εμφάνιση αντιθέσεων, γιατί οποιαδήποτε στιγμή ο ένας από τους δύο μπορεί ν αντικαταστήσει και να κάνει περιττό τον άλλο. Αντίθετα η έννοια της ισοτιμίας υπαγορεύει το σεβασμό των διαφορών και την αναγνώριση της ιδιαίτερης αξίας του κάθε φύλου. 4 η διδακτική ώρα Από τα παιδιά της τρίτης ομάδας αναλύθηκε στη διάρκεια της τέταρτης ώρας το κείμενο του Αγίου Γρηγορίου του Ναζιανζηνού που τους είχε δοθεί για επεξεργασία. Τα κείμενο αυτό ήταν πρωτοποριακό και επαναστατικό για την ανδροκρατούμενη εποχή του, τότε που η γυναίκα θεωρούνταν άνθρωπος δεύτερης κατηγορίας και αποκλειστικό κτήμα του άνδρα. Στα παιδιά τους έκανε εντύπωση η ανισότητα που υπήρχε στους νόμους 9\n10 εκείνης της εποχής για τις γυναίκες αλλά και η πρωτοποριακή για την εποχή εκείνη τοποθέτηση του Αγίου Γρηγορίου του Θεολόγου. Οι μαθητές και οι μαθήτριες της τρίτης ομάδας παρουσιάζοντας την ανάλυση του κειμένου τους τονίζοντας ότι: Η Εκκλησία εξ αρχής τόνισε ότι τα δύο φύλα είναι ισότιμα. Ο Παύλος είχε επισημάνει ότι με το έργο του Χριστού που προσέφερε σωτηρία σε όλο το ανθρώπινο γένος, και με τη δυνατότητα όλων να γίνουν μέλη του Σώματος του Χριστού, καταργήθηκε η ανισότητα άντρα και γυναίκας. «ουκ ενι Ιουδαίος ουδέ Ελλην,ουκ ένι δούλος ουδέ ελεύθερος, ουκ ένι άρσεν και θήλυ, πάντες γαρ υμείς εις εστέ εν Χριστώ Ιησού». Στην εποχή μας η ισοτιμία των δύο φύλων θεωρείται φυσική και αυτονόητη σε ολόκληρο τον πολιτισμένο κόσμο. Εκείνη την εποχή όμως υπήρχε η απαράδεκτη άποψη ότι η γυναίκα είναι άνθρωπος δεύτερης κατηγορίας και ότι αποτελεί κτήμα του άνδρα, που μπορεί να χρησιμοποιείται αυθαίρετα από αυτόν. Ο Άγιος Γρηγόριος ο Θεολόγος (4 ος αιώνας π.χ) καυτηριάζοντας αντιλήψεις που παραχωρούσαν στον άνδρα το δικαίωμα να μοιχεύει, ενώ τιμωρούσαν άπιστη γυναίκα για την ίδια πράξη, κάνει μια εντυπωσιακή κριτική στο κοινωνικό και νομικό κατεστημένο: «δε δέχομαι αυτή την νομοθεσία, κι ούτε επαινώ τη συνήθεια. Άνδρες έφτιαξαν τους νόμους, και γι αυτό στρέφεται εναντίον των γυναικών η νομοθεσία» 5 η διδακτική ώρα Στην Πέμπτη και τελευταία διδακτική ώρα έγινε ένας απολογισμός και μια γενική αποτίμηση του προγράμματος. Στη συνέχεια δόθηκε στους μαθητές/τριες το σενάριο ενός μικρού θεατρικού έργου για την ισοτιμία των δύο φύλων που έγραψα συνοψίζοντας τα συμπεράσματα του προγράμματος. Δόθηκαν οι ρόλοι στα παιδιά που είχαν υποκριτικό ταλέντο και ήθελαν να λάβουν μέρος στο θεατρικό έργο. Το μικρό θεατρικό έργο παίχτηκε στην παρουσίαση των προγραμμάτων των σχολείων της σύμπραξης μας και καταχειροκροτήθηκε. 4.3 Αντιδράσεις των μαθητών/ τριών 10\n11 Η συμμετοχή των παιδιών ήταν σχεδόν καθολική σε όλο το χρόνο που έγινε το πρόγραμμα. Όπως ήταν φυσικό μεγαλύτερη ήταν η συμμετοχή των μαθητριών. Άλλωστε ήταν ένα θέμα που τις ενδιέφερε άμεσα. Οι μαθητές στην αρχή είδαν το πρόγραμμα κάπως επιφανειακά και επιπόλαια, όμως στη διάρκεια του προγράμματος άρχισε να κεντρίζεται το ενδιαφέρον τους και στο τέλος η συμμετοχή τους ήταν καθολική θα έλεγα. Το γενικό κλίμα που επικράτησε ήταν χαρούμενο, δημοκρατικό και ιδιαίτερα εποικοδομητικό. Τις ώρες τις διδακτικής παρέμβασης τις χάρηκαν και τις περίμεναν με ανυπομονησία. Υπήρξαν διαμάχες λεκτικές και επιχειρημάτων στο θέμα της ισοτιμίας των δύο φύλων. Τα αγόρια επέμεναν στο στερεότυπο του φύλου τους, ενώ τα κορίτσια αντιδρούσαν και προσπαθούσαν να εξηγήσουν στα αγόρια λέγοντας χαρακτηριστικά ότι οι απόψεις τους είναι: κατάλοιπο ξεπερασμένων αρχών και κάτι που δεν τους τιμά ιδιαίτερα. 5. Αξιολόγηση από τον υπεύθυνο Καθηγητή Πεποίθησή μας είναι ότι η προώθηση των αρχών της ισότητας στο κοινωνικό γίγνεσθαι προϋποθέτει την προώθηση των ίδιων αρχών στο σχολείο. Η διαδικασία αναμόρφωσης των σύγχρονων δημοκρατικών κοινωνιών, που συνεπάγεται και την ισότιμη συμμετοχή των γυναικών μέσα σ αυτές, πρέπει να ξεκινά από την εκπαίδευση. Το σχολείο πρέπει να είναι ανοιχτό στην κοινωνία και πρέπει μέσα από το σχολείο να πάψει να θεωρείται ως κάτι περιθωριακό η διδασκαλία και οι παρεμβάσεις για την ισότητα των δύο φύλων μέσα στα πλαίσια της εκπαιδευτικής διαδικασίας. Πιστεύουμε ότι οι δυνατότητες παρέμβασης είναι πολλές και τα αποτελέσματα μπορούν να είναι ιδιαίτερα θετικά και σημαντικά, εάν μάλιστα οι παρεμβατικές προσπάθειες είναι συντονισμένες και συστηματικές Η διδακτική παρέμβαση για την ισοτιμία των δύο φύλων ήταν, νομίζω, μια τέτοια προσπάθεια. Μια προσπάθεια πρωτοποριακή, συντονισμένη και καλά οργανωμένη για τα σχολικά δεδομένα μέθοδος διδασκαλίας. 11\n12 Γενικά θα μπορούσα να πω ότι ήταν ένα πρόγραμμα που οι μαθητές όλοι το χάρηκαν. Σε γενικές γραμμές τα αποτελέσματα των προσπαθειών μας πιστεύω ότι ήταν ικανοποιητικά. Οι μαθητές/τριες προβληματίστηκαν στο θέμα της ισοτιμίας των δύο φύλων και στις αναχρονιστικές αντιλήψεις που υπάρχουν στην Ελληνική οικογένεια και στην κοινωνία γενικότερα και ευχαριστήθηκαν το διαφορετικό τρόπο διδασκαλίας που τους ξεκούρασε από την καθημερινή διδακτική πρακτική. Θα μπορούσα όμως να διαπιστώσω ότι τα οφέλη των παιδιών από το φετεινό πρόγραμμα ισοτιμίας των δύο φύλων είναι τα ακόλουθα: 1. Η ευαισθητοποίηση των παιδιών σε θέματα ισοτιμίας των δύο φύλων. 2. Τα παιδιά έμαθαν για την τεράστια συμβολή του Χριστιανισμού στην ισοτιμία των δύο φύλων σε μια κοινωνία απόλυτα ανδροκρατούμενη. Το κήρυγμα του Χριστού για την ισότιμη θέση της γυναίκας ήταν πρωτοποριακό και επαναστατικό όχι μόνο για την εποχή του αλλά ακόμη και για την εποχή μας και συνέβαλλε τα μέγιστα στην ισοδύναμη θέση της γυναίκας στην κοινωνία μας. 3. Οι μαθήτριες και οι μαθητές μου αντιλήφθηκαν τη διαφορά της έννοιας ισότητας με την έννοια της ισοτιμίας. Το θεώρησα πολύ σημαντικό αυτό, και επέμενα πάρα πολύ μέχρι να το εννοήσουν τα παιδιά και με χαρά ένιωσα ότι το είχαν εννοήσει. Η επιτυχία της διδακτικής μου παρέμβασης στηρίχτηκε πάρα πολύ σε τούτο το στόχο. 4. Όλα αυτά οι μαθήτριες και οι μαθητές μου τα συνειδητοποίησαν, έγιναν ένα με τον εαυτό τους και είμαι βέβαιος ότι θα τα κάνουν πράξη στη ζωή τους. 12\n13 6. Βιβλιογραφία 1. Δεληγιάννη Β- Ζιώγου Σ (επιμ.): «Εκπαίδευση και Φύλο». Θεσσαλονίκη (1993). Βάνιας 2. Δεληγιάννη Β- Ζιώγου Σ. (επιμ.): «Φύλο και Σχολική πράξη». Θεσσαλονίκη (1997). Βάνιας 3. Βαρνάβα- Σκούρα: «Θέματα φύλου και αναπαραστάσεις των εκπαιδευτικών για τη δουλειά τους.» 4. Δεληγιάννη- Κουμτζή Βασιλική. Αθανασιάδου Χριστίνα.: «Αναπαραστάσεις των εκπαιδευτικών για το φύλο.» 5. Μαντζαρίδης Γεώργιος : «Χριστιανική Ηθική»(Πανεπιστημιακές παραδόσεις) Θεσσαλονίκη (1977) 6. Μαντζαρίδης Γεώργιος : «Χριστιανική Ηθική» (Σχολικό βιβλίο για τους μαθητές της τρίτης Λυκείου ) 13\n14 7. Παράρτημα 7.1 Το μικρό μας Θεατρικό : «Το μαθηματικό μυαλό του τμήματός μας, ο Χρήστος, μας διορθώνει και μας προτείνει για την ισότητα των δύο φύλων.» Η σκηνή εκτυλίχθηκε σήμερα το πρωί, σε ώρα διαλείμματος στο προαύλιο του Γυμνασίου μας. Ο Χρήστος, ένα καλοσυνάτο και συμπαθητικό αγόρι της πρώτης Γυμνασίου, που τρέφει μεγάλη αγάπη για τα μαθηματικά κάθεται μόνος του στο πεζούλι σε μια γωνιά του προαυλίου του Γυμνασίου. Στο ένα του χέρι κρατάει το τετράδιο και το στυλό του και στο άλλο του με το κομπιούτερ κάνει, όπως πάντα μαθηματικούς υπολογισμούς. Σε λίγο τον πλησιάζει μια ομάδα μαθητών του άλλου τμήματος της πρώτης τάξης. Χρύσα: Χρήστο, θα έλθεις μαζί μας να πάμε για να παρακολουθήσουμε την εκδήλωσή των μαθητών του άλλου τμήματος σε αίθουσα κεντρικού ξενοδοχείου του Βόλου. Χρήστος: Τι εκδήλωση είναι και τι ώρα θα γίνει. Γεωργία: Η εκδήλωση θα γίνει στις 180 το απόγευμα σε αίθουσα του ξενοδοχείου.και είναι πρόγραμμα του Κ.Ε.Θ.Ι δηλαδή του Κέντρου Έρευνας για Θέματα Ισότητας των δύο φύλων και σκοπό έχει να ευαισθητοποιήσει τους μαθητές και τους καθηγητές για θέματα ισότητας των δύο φύλων. Θα είναι ενδιαφέρον, σε παρακαλούμε έλα να μας παρακολουθήσεις; 14\n15 Χρήστος: Δεν έχω, όσο θυμάμαι βέβαια, κάποιο μάθημα στο φροντι- στήριο. Έτσι, εκτός απροόπτου με μεγάλη χαρά δέχομαι την πρόσκ-λησή σας. Αλλά όμως είναι κάτι που δεν μου πάει καλά, πώς να σας το πω, δε μου στέκεται καλά. Για πείτε μου και πάλι, μήπως το καταλάβω και το εννοήσω καλλίτερα τι πρόγραμμα είναι και τι σκοπό έχει; Γεωργία: Θα στο πω, Χρήστο, πιο απλά και κατανοητά για το καταλά-βεις και να μην «κολλήσει» το μυαλό σου. Είναι ένα πρόγραμμα του Κέντρου Έρευνας για Θέματα σχετικά με την Ισότητα των δύο φύλων. Το κατάλαβες τώρα; Χρήστος: Ισότητας των δύο φύλων είπες; Εδώ είναι το πρόβλημα, γιατί δε μου φαίνεται μαθηματικά να στέκεται σωστά ο όρος ισότητα. Ματίνα: Έλα τώρα Χρηστάκη σοβαρέψου λιγάκι, καιρός είναι να μας βγεις και εναντίον του Φεμινισμού. Χρήστος: Όχι βέβαια. Ξέρετε πολύ καλά τις θέσεις μου για τα δύο φύλα και πόσο σέβομαι την ιδιαιτερότητα του κάθε φύλου, όμως τα μαθηματικά μου, η αγάπη μου, μου δίνουν τη δυνατότητα να υποστηρίξω, μιας και ο όρος ισότητα είναι μαθηματικός όρος, ότι.. Χρύσα: Πες μας Χρήστο, τι θέλεις να μας πεις, που θέλεις να καταλήξεις; Χρήστος: Να, ότι ο μαθηματικός όρος ισότητα είναι αδόκιμος και δεν μπορεί να αποδώσει ολοκληρωτικά και σωστά τη σχέση που πρέπει να υπάρχει ανάμεσα στα δύο φύλα. 15\n16 Ματίνα: Χρήστο ως εδώ και μη παρέκει Αρκετά μας νευρίασες; Μπορείς σε παρακαλώ να μας γίνεις πιο συγκεκριμένος. Χρήστος: Θέλω να με προσέξετε λίγο. Ας πάρουμε μια τυχαία μαθηματική ισότητα π.χ. την ισότητα 9=9 Αυτή είναι μια ισότητα και μας λέει ότι: 1) το 9 του πρώτου μέρους της ισότητας είναι ίσον σε όλα με το 9 του δευτέρου μέρους της ισότητας. 2) το 9 του πρώτου μέρους της ισότητας μπορεί να ταυτιστεί σε όλα με το 9 του δευτέρου μέρους της ισότητας και 3) το 9 του πρώτου μέρους της ισότητας μπορεί να αναπληρώσει το 9 του δευτέρου μέρους της ισότητας σε όλα. Μετά την ανάλυση που σας έκανα μπορεί ο όρος ισότητα να αποδώσει την πραγματική σχέση των δύο φύλων; Γεωργία: Δεν μπορούμε και πάλι Χρήστο να σε καταλάβουμε. Σκέτος γρίφος έχεις γίνει. Χρήστος: Να σας το πω πιο απλά: μπορεί το ένα φύλο είτε ο άνδρας, είτε η γυναίκα να ταυτιστεί με το άλλο ή ακόμη το ένα φύλο να αναπληρώσει το άλλο σε όλα. Χρύσα: Μάλλον όχι και ίσως έχεις δίκιο Χρήστο, εμείς σε παρεξη-γήσαμε και σου ζητούμε συγνώμη γι αυτό. Συνέχισε όμως, σε παρακαλώ, τη σκέψη σου. Στην παρέα τους μπαίνουν μια ομάδα παιδιών που συμμετείχαν στο πρόγραμμα ισότητας των δύο φύλων. 16\n17 Κατερίνα: Παιδιά θα ρθήτε το απόγευμα να μας παρακολουθήσετε στο πρόγραμμα ισοτιμίας που θα γίνει σε αίθουσα κεντρικού ξενοδοχείου του Βόλου. Χρήστος: Πως το είπατε; Πως το είπατε; Βάσω: Πρόγραμμα ισοτιμίας των δύο φύλων. Βέβαια στα χαρτιά το πρόγραμμα αυτό λέγεται πρόγραμμα ισότητας των δύο φύλων αλλά ο καθηγητής μας των Θρησκευτικών μας ανέλυσε τη διαφορά πολύ κατανοητά και αμέσως την καταλάβαμε. Χρήστος: Πρόγραμμα ισοτιμίας και ισοδυναμίας θα πρότεινα εγώ, αλλά παιδιά για πείτε μου, πως σας εξήγησε ο καθηγητής σας την ισοτιμία των δύο φύλων θεολογικά. Κατερίνα: Μας εξήγησε και μας τόνισε ότι με τον όρο ισότητα των δύο φύλων είναι σαν να ταυτίζουμε τα δύο φύλα. Αυτό βέβαια δεν είναι σωστό, γιατί από τη φύση τους το κάθε φύλο δεν μπορεί να αναπληρώσει το άλλο φύλο γιατί ο άνδρας και η γυναίκα εκπροσωπούν δυο διαφορετικούς κόσμους που η σύγχρονη Βιολογία υποστηρίζει ότι διαφέρουν από το πρώτο μέχρι το τελευταίο τους κύτταρο. Χρήστος: (φέρνοντας το χέρι του ενδεικτικά στο κεφάλι του) Τα βλέπετε που σας τα έλεγα; Εμένα στα μαθηματικά πρέπει να με ακούτε. Βιβή: Με τη λέξη ισότητα ισοπεδώνουμε, διαγράφουμε και παραχαρακώνουμε τις διαφορές των δύο φύλων, ενώ με τη λέξη ισοτιμία.. Χρήστος: Και ισοδυναμία 17\n18 Βιβή: Τονίζουμε ότι ο άνδρας και η γυναίκα έχουν τα ίδια δικαιώματα και τις ίδιες υποχρεώσεις αλλά από το άλλο μέρος τονίζουμε και αναγνωρίζουμε την ιδιαίτερη αποστολή του άνδρα και της γυναίκας στην οικογένεια και στην κοινωνία γενικότερα. Χρήστος: Δηλαδή αν κατάλαβα καλά, με τον όρο ισότητα έχουμε ταύτιση και ισοπέδωση των ιδιαιτεροτήτων των δύο φύλων, ενώ με τον όρο ισοτιμία υποστηρίζουμε ότι ο άνδρας και η γυναίκα έχουν την ίδια τιμή, που στα μαθηματικά σημαίνει αξία, αλλά από το άλλο μέρος είναι τόσο διαφορετικοί. Κατερίνα: Μάθαμε ακόμη, ότι χωρίς την αναγνώριση και την καταξίωση της ιδιαιτερότητας των δύο φύλων δεν είναι άλλωστε κατανοητή και η αμοιβαία συμπλήρωση του άνδρα και της γυναίκας στο εμείς της οικογένειας. Βιβή: Εμένα μου έκανε εντύπωση τα λόγια του Ιωάννη του Χρυσοστόμου που τόνισε, σε μια κοινωνία απόλυτα ανδροκρατούμενη εκείνη την εποχή, τα εξής: «Η γυναίκα και ο άνδρας δεν είναι δύο άνθρωποι αλλά ένας άνθρωπος.» Βάσω: Βέβαια, όπως μας εξήγησε ο καθηγητής μας τούτο μπορούν να το πετύχουν τα δύο φύλα μόνο με την αμοιβαία αγάπη και την αμοιβαία προσφορά των δύο φύλων μεταξύ τους. Χρήστος: Πέστα, Άγιε μου Χρυσόστομε, γιατί σήμερα τα ανδρόγυνα μέσα στην οικογένεια, στις μεταξύ τους σχέσεις προσπαθούν πώς να επιβληθεί είτε ο άνδρας, είτε η γυναίκα στο άλλο φύλο με τον εγωισμό, με την υποβάθμιση και την καταρράκωση της προσωπικότητας του άλλου φύλου. Βιβή: Ξεχνούν βέβαια, Χρήστο, ότι η πραγματική αγάπη είναι αυτή που καταργεί την μοναξιά των δύο φύλων και φέρνει τον άνδρα και την γυναίκα πιο κοντά στη φλόγα της αγάπης, τους κάνει, όπως λέει και ο ιερός Χρυσόστομος ένα άνθρωπο. 18\n19 Χρήστος: Παιδιά, όλα αυτά τα ήξερα από τους γονείς μου μέσα στην οικογένεια μου. Είχα όμως μια απορία που με βασάνιζε και με τη συζήτηση χωρίς να το επιδιώξετε μου τη λύσατε. Στάθης: Ποια ήταν, ποια ήταν, Χρήστο, η απορία σου; Χρήστος: Τώρα τελευταία πολλοί καθηγητές μου, μας έλεγαν ότι από του χρόνου θα έχουμε καινούρια βιβλία και πως μερικά κεφάλαια από αυτά θα είναι διαθεματικά. Τούτο παρότι πολλές φορές ζήτησα εξηγήσεις δεν μπορούσα να το καταλάβω πολύ καλά. Με τη σημερινή συζήτηση όμως κατάλαβα και μάλιστα πολύ καλά ότι δηλαδή σήμερα μάθαμε Θρησκευτικά αξιοποιώντας τα Μαθηματικά. Κατερίνα: Είσαι απίστευτος Χρήστο, γιατί σε παρακαλώ όλα τα γυρίζεις πάντοτε στη μεγάλη σου αγάπη τα Μαθηματικά. Με τη συζήτηση όμως χτύπησε το κουδούνι και δε το καταλάβαμε. Το διάλειμμα τελείωσε, και πρέπει να τρέξουμε γρήγορα στην τάξη για να μην πάρουμε αδικαιολόγητα κάποια απουσία και τι θα πούμε στους καθηγητές μας και στους γονείς μας. 19


Μετά την περσινή πολύ θετική παρουσία της ομάδας όπως ήταν αναμενόμενο αρκετοί παίκτες της ομάδας του Τρινκιέρι αποχώρησαν με προορισμό καλύτερες ομάδες και αυτό έκανε το έργο του Ιταλού προπονητή το καλοκαίρι εξαιρετικά δύσκολο.\nΤο φετινό καλοκαίρι ήταν ένα από τα πιο δύσκολα των τελευταίων ετών για την Μπάμπεργκ. Οι πρωτεργάτες της περσυνής ομάδας που θαυμάσαμε αποχώρησαν μαζικά. Οι Ντάνιελ Τάις και Ντάριους Μίλλερ βρήκαν συμβόλαιο στο ΝΒΑ και συγκεκριμένα στην Βοστόνη και τους Νιου Όρλεανς αντίστοιχα, δείχνοντας ότι κάτι καλό γινόταν τόσα χρόνια στην ''Freak City''. Πέραν των δύο που αποχώρησαν για τον μαγικό κόσμο του ΝΒΑ ο Τρινκιέρι είδες να τον αφήνουν και οι Κοζέρ (Ρεάλ Μαδρίτης), Μέλι (Φενέρμπαχτσέ), Γιάνις Στρέλνιεκς (Ολυμπιακός). Αυτές ήταν και οι 5 πολύ σημαντικές απώλειες της γερμανικής ομάδας ενόψει της νέας σεζόν. Επιπλέον, έμειναν ελεύθεροι και οι ΜακΝιλ, Βερεμένκο, ενω με προορισμό την Βούρτσμπουργκ έφυφε ο Λέον Κράτσερ.\nΣτον αντίποδα όμως έγιναν και κάποιες αρκετά ενδιαφέρουσες κινήσεις που σίγουρα θα ανεβάσουν ξανά επίπεδο την Μπάμπεργκ. Η περιφερειακή γραμμή ενισχύθηκε με τους Ντάνιελ Χάκετ, Ρίκι Χίκμαν που αποτελούν λύσεις εγνωσμένης αξίας. Ίδιας αξίας είναι και οι παίκτες που αποκτήθηκαν στο "4" με τους Κουίνσι Μίλλερ και Μίτροβιτς να έχουν δώσει τα διαπιστευτήρια τους. Όμως δεν έμεινε εκεί η Μπάμπεργκ μιας και φρόντισε να δώσει βάθος στον πάγκο της αποκτώντας τους Ρούμπιτ (σέντερ) της Ουλμ και Μπράις Τέιλορ (Φόργουορντ) της Μπάγερν.\nΗ Μπάμπεργκ θα αποτελέσει, μαζί με την Μπασκόνια και την Μακάμπι τα τρια μεγαλύτερα ερωτηματικά της διοργάνωσης. Από την ομάδα του Αντρέα Τρινκιέρι θα πρέπει να περιμένουμε το ίδιο μοντέλο που είδαμε και τα προηγούμενα χρόνια. Μια ομάδα του προπονήτη με όλη την έννοια της λέξης με ξεκάθαρους ρόλους στο παρκέ. Είναι δεδομένο ότι ο Αντρέα Τρινκιέρι θα προσπαθήσει να διδάξει τους νέους παίκτες του την φιλοσοφία που είχε η ομάδα τα προηγούμενα χρόνια. Καλή κυκλοφορία της μπάλας, σωστές αποστάσεις στην επίθεση και πίστη στο πλάνο. Σπανίως θα δούμε την Μπάμπεργκ να επιδιώκει το παιχνίδι στο ανοιχτό γήπεδο. Είναι δεδομένο ότι θα επιδιώξει το χαμηλό τέμπο και το σετ παιχνίδι όπως και πέρσι. Θα προκαλέσει έκπληξη αν ο κόουτς Τρινκιέρι έχει κάτι εντελώς διαφορετικό στο μυαλό του από το μοντέλο που είχαμε συνηθίσει. Δεν θα έπρεπε να το αποκλείσουμε εντελώς όμως, μιας και η ομάδα διαθέτει παίκτες που μπορούν να υποστηρίξουν αυτό το πλάνο.\nΣυνοψίζοντας, γραμμή των περιφερειακών της συνδυάζει αρμονικά εμπειρία, αλλά και νεανικό ενθουσιασμό (Μαόντο Λο - Νίκολιτς). Το μεγάλο ερωτηματικό παραμένουν οι θέσεις "3" και "5". Στο "3" υπάρχει με πρωταγωνιστικό ρόλο ο Μπράις Τέιλορ, αλλά από πίσω του είναι ερωτηματικό ποιος θα έρχεται. Στο "4" η δυάδα Μίτροβιτς-Μίλλερ είναι επιπέδου Ευρωλίγκας και θα μπορέσει να ανταποκριθεί, αλλά στο "5" πάλι υπάρχει ένα μεγάλο ερωτηματικό αναφορικά με τους παίκτες. Πολύ πιθανό η τρύπα στο "3" να καλυφτεί με κάποιο small ball, αλλά στο "5" η κατάσταση θα εξαρτηθεί από τους παίκτες στοιχήματα ή και από τα τρικ που θα σκεφτεί ο Τρινκιέρι.\nΑν και θα πρέπει να κρατάμε μικρό καλάθι σε όλες τις περιπτώσεις, η φετινή Μπάμπεργκ δύσκολα θα πετύχει κάτι καλό στην Ευρωλίγκα. Το συμπέρασμα αυτό δεν προκύπτει μόνο από το γεγονός ότι η γερμανική ομάδα έχει αποδυναμωθεί και αποτελέσει ένα στοίχημα. Δεν θα πρέπει να ξεχνάμε ότι η Μπάμπεργκ εξασφαλίζει την συμμετοχή της στην Ευρωλίγκα με την κατάκτηση του πρωταθλήματος. Ο συνδυασμός της ανόδου της Μπάγερν μετά το καλοκαιρινό παζάρι (διαθέτει πλέον Μάτσβαν, Γιόβιτς, Λούσιτς, Ζίρμπες) και του ακριβώς αντίθετου δρομολογίου της ομάδας του Τρινκιέρι ίσως την κάνει να θέσει ως προτεραιότητα το πρωτάθλημα και να ρίξει εκεί το βάρος. Πάντως δεν ξεκίνησε καλά. Έχει ήδη μία ήττα.\nΕπιμέλεια-Σύνταξη: Θοδωρής Αναστασούδης


Dantes Maisonettes - Ζάκυνθος, Διαμερίσματα, Ελλάδα\nΣυντεταγμένες Γεωγραφικό Μήκος: 20.8115\nΓεωγραφικό Πλάτος: 37.8383\nΌμορφη έκταση. Μοναδικά έπιπλα και ξεχωριστό στυλ, της διακοσμήσεις, φτιάχνουν οικεία ατμόσφαιρα. Ένας πραγματικός παράδεισος για τους λάτρεις της ήσυχης και γαλήνιας ατμόσφαιρας. Αμμώδης παραλία με πεντακάθαρη θάλασσα είναι ιδανική επιλογή για αξέχαστες διακοπές. Σε κοντινή απόσταση θα βρείτε ταβέρνες, με παραδοσιακές συνταγές της Ζακύνθου. Φώτο - Dantes Maisonettes Διαμερίσματα\nΖάκυνθος, στα 300 μ. από το μικρό τουριστικό θέρετρο Αμούδι, στα 4 χλμ. από το Τσιλιβί (με αναπτυγμένη τουριστική δομή), 12 χλμ. από τη πόλη της Ζακύνθου και 15 χλμ. από το αεροδρόμιο. Περιγραφή δωματίων\nΣύνολο 10 δωμάτια: Apartments 1-Broom (Stone Rooms) (~42 τ.μ.), Studios (~25 τ.μ.), Maisonettes 1-Broom (~52 τ.μ.), Maisonettes 2-Brooms (~78 τ.μ.), New! Stone Built Double Studio (~27 τ.μ.).\nΣτα δωμάτια: εξοπλισμένη κουζίνα (εστία, πιάτα), κλιματιστικό, τηλεόραση, ψυγείο, ντουζιέρα, χρηματοκιβώτιο (χωρίς χρέωση), Wi-Fi ίντερνετ (χωρίς χρέωση), μπαλκόνι/βεράντα.\nApartment 1-Broom (Stone Room) Βρίσκονται στο πρώτο όροφο. Εσωτερικά και εξωτερικά των διαμερισμάτων με επένδυση από πέτρα Ζακύνθου και διακοσμημένα σε παραδοσιακό στυλ αυτής της περιοχής. Ένα δωμάτιο, εξοπλισμένη κουζίνα (εστία, φούρνος, πιάτα), διπλό κρεβάτι, καναπές, για 4-άτομο ανακλινόμενο/κρεβάτι.\nStudio Βρίσκεται στο δεύτερο όροφο, ανεπανάληπτη θέα στη θάλασσα από επιπλωμένο ιδιωτικό μπαλκόνι. Εξοπλισμένη κουζίνα (εστία, φούρνος, πιάτα), διπλό κρεβάτι, για 3-άτομο ανακλινόμενο/κρεβάτι.\nΝew! Stone Built Double Studio Καινούργια δωμάτια βρίσκονται στο πρώτο όροφο (Ground floor) δίπλα στη πισίνα. Εσωτερικά και εξωτερικά με επένδυση από πέτρα Ζακύνθου και διακοσμημένα σε παραδοσιακό στυλ αυτής της περιοχής, διπλό κρεβάτι, σιδερένιο μονό κρεβάτι, καναπές, γωνία-κουζίνας.\nMaisonette 1-Broom Μεζονέτα δύο επιπέδων. Θέα στη θάλασσα. Ευρύχωρό καθιστικό με καναπέ, κουζίνα, ντουζιέρα, κλιματιστικό, επιπλωμένη βεράντα. Ξύλινη σκάλα οδηγεί επάνω, στο υπνοδωμάτιο (25 τ.μ., χωρίς πόρτα), από τα παράθυρα πανοραμική θέα στη θάλασσα. Στο υπνοδωμάτιο - διπλό κρεβάτι, ντουζιέρα, κλιματιστικό και δεύτερο μπαλκόνι.\nMaisonette 2-Brooms Θέα στη θάλασσα. Στο 1-όροφο; καθιστικό, κουζίνα, καναπές, όπως και επιπλέων χώρος για δύο ανακλινόμενα κρεβάτια; τηλεόραση, μπάνιο/ντους και επιπλωμένη βεράντα, με πρόσβαση στη θάλασσα. Ξύλινη σκάλα οδηγεί επάνω, στα δύο ξεχωριστά υπνοδωμάτια, από τα παράθυρα πανοραμική θέα στη θάλασσα. Σε κάθε υπνοδωμάτιο - διπλό κρεβάτι, ευρύχωρο μπάνιο με ντουζιέρα, κλιματιστικό και δεύτερο μπαλκόνι στο μπροστινό τμήμα του σπιτιού. Από τη ευρύχωρη βεράντα (25 τ.μ.) με καταπληκτική θέα στο νησί του Ζακύνθου και απέραντη θάλασσα.


OMOGENEIANEWS: Επιθέσεις τζιχαντιστών κατά χριστιανών στο Κονγκό\nΗ τζιχαντιστική τρομοκρατική οργάνωση Συμμαχικές Δημοκρατικές Δυνάμεις (Forces Démocratiques Alliées ή ADF), επιτέθηκε σε ένα χριστιανικό νοσοκομείο και μια ημέρα πριν σε μια συνοικία στην πόλη Μπενί. Η ADF είναι οργάνωση σύμμαχος της επίσης αφρικανικής Αλ Σεμπάμ που αποτελεί παρακλάδι της Αλ Κάιντα, ιδρύθηκε στην Ουγκάντα και σύμφωνα με δημοσιεύματα ενισχύεται από το Σουδάν.\nΧριστιανός ιεραπόστολος περιγράφει την επίθεση στη συνοικία της πόλης Μπενί, που πραγματοποιήθηκε τον Οκτώβρη:\n«Οι τζιχαντιστές επιτέθηκαν στο σπίτι μας και στη γειτονιά μας. Έγινε κανονικό μάχη. Βόμβες, πυροβολισμοί και άνθρωποι να τρέχουν. Περίπου χίλιοι άνθρωποι εγκατέλειψαν την περιοχή καταφεύγοντας στο κέντρο της πόλης».\nΤην επομένη οι τζιχαντιστές χτύπησαν το Ευαγγελικό Νοσοκομείο Νιανκούντε, το οποίο ανήκει σε επτά ευαγγελικές Εκκλησίες.\n«Οι επιτιθέμενοι ξύπνησαν τον διευθυντή του νοσοκομείου στη 01.00 τα ξημερώματα και τον ανάγκασαν να ξαπλώσει στο έδαφος. Τον διέταξαν να τους δώσει όλα τα χρήματα που είχε στην κατοχή του. Και τους άλλους εργαζόμενους στο νοσοκομείο διέταξαν να ξαπλώσουν στο έδαφος. Οι τζιχαντιστές εκτός από χρήματα πήραν φάρμακα και 40 κινητά τηλέφωνα ασθενών και εργαζόμενων».